Whiskas Quru yem, yetkin pişiklər üçün, mal əti ilə\n100% tam rasionlu balanslaşdırılmış yem. Whiskas ev heyvanınızı sağlam saxlamaq üçün lazımi nisbətdə bütün vacib vitamin və mineralları, zülalları, yağları və karbohidratları ehtiva edir.Tərkibi: dənl..\nWhiskas Quru yem, yetkin pişiklər üçün, toyuq və hinduşka əti ilə\n100% tam rasionlu balanslaşdırılmış yem. Whiskas ev heyvanınızı sağlam saxlamaq üçün lazımi nisbətdə bütün lazımi vitamin və mineralları, zülalları, yağları və karbohidratları ehtiva edir.Tərkibi: dən..\nWhiskas Quru yem, bala pişiklər üçün, hinduşka əti və kök ilə\nWhiskas Nəm yem, bala pişiklər üçün, sousda quzu əti ilə, 75 q\n0.65₼ / 1 əd\nWhiskas Kitten yemi bala pişiyin bədəninin bütün inkişaf xüsusiyyətlərini nəzərə alaraq hazırlanıb. Whiskas Kitten Food, sağlam böyümə və inkişaf üçün qida, vitamin və mineralların optimal birləş..\nWhiskas Nəm yem, yetkin pişiklər üçün, paştetdə mal əti və qaraciyər ilə, 75 q\nPişiyinizin sevdiyi şəkildə hazırlanmış balanslaşdırılmış bir yem. İştahaçan paştetdə seçilmiş əti pişiyiniz mütləq bəyənəcəkdir. Yetkin pişiklər üçün Whiskas pəhrizləri tam bir həyat üçün qida maddəl..\nWhiskas Nəm yem, yetkin pişiklər üçün, paştetdə toyuq və hinduşqa əti ilə, 75 q\nPişiyinizin sevdiyi şəkildə hazırlanmış balanslaşdırılmış bir yem. İştahaçan paştetdə seçilmiş əti pişiyiniz mütləq bəyənəcəkdir. Yetkin pişiklər üçün Whiskas rasionları tam bir həyat üçün qida maddəl..\nWhiskas Nəm yem, yetkin pişiklər üçün, paştetdə ördək əti ilə, 75 q\nWhiskas Nəm yem, bala pişiklər üçün, paştetdə toyuq əti ilə, 75 q\nWhiskas Nəm yem, bala pişiklər üçün, sousda toyuq əti ilə, 75 q\nWhiskas Nəm yem, yetkin pişiklər üçün, sousda toyuq əti ilə, 75 q\nPişiyinizin sevdiyi şəkildə hazırlanmış balanslaşdərılmış bir yem. Ləzzətli sousda seçilmiş ət dilimlərini pişiyiniz mütləq bəyənəcəkdir. Yetkin pişiklər üçün Whiskas pəhrizləri tam bir həya..\nWhiskas Nəm yem, yetkin pişiklər üçün, sousda dana əti ilə, 75 q\nPişiyinizin sevdiyi şəkilində hazırlanmış balanslı bir yem. Ləzzətli sousda seçilmiş ət dilimlərini pişiyiniz mütləq bəyənəcəkdir. Yetkin pişiklər üçün Whiskas pəhrizləri tam bir həyat üçün ..\nWhiskas Nəm yem, yetkin pişiklər üçün, jeledə qızılbalıq ilə, 75 q\nPişiyinizin sevdiyi şəkildə hazırlanmış balanslaşdırılmış bir yem. Ləzzətli jeledə seçilmiş ət dilimlərini pişiyiniz mütləq bəyənəcəkdir. Yetkin pişiklər üçün Whiskas rasionları tam bir həya..\nWhiskas Nəm yem, yetkin pişiklər üçün, pendirli sousda toyuq əti və ördək əti, 75 q\n0.75₼ / 1 əd\nPişiyinizin sevdiyi şəkildə hazırlanmış balanslaşdırılmış bir yem. Ləzzətli sousda seçilmiş ət dilimlərini pişiyiniz mütləq bəyənəcəkdir. Yetkin pişiklər üçün Whiskas rasionları tam bir həya..\nWhiskas Yetkin pişik üçün nəm yem, paştetdə hinduşka və dovşan əti ilə, 75 q\nWhiskas Yetkin pişik üçün nəm yem, paştetdə hinduşka və dovşan əti ilə. Pişiyinizin sevdiyi şəkildə hazırlanmış balanslaşdırılmış bir yem. Ləzzətli jeledə seçilmiş ət dilimlərini pişiyi..\nWhiskas Yetkin pişik üçün nəm yem, jeledə mal əti və dovşan əti ilə, 75 q\nWhiskas Yetkin pişik üçün nəm yem, jeledə mal əti və dovşan əti ilə. Pişiyinizin sevdiyi şəkildə hazırlanmış balanslaşdırılmış bir yem. Ləzzətli jeledə seçilmiş ət dilimlərini pişiyiniz..\nWhiskas Yetkin pişik üçün nəm yem, jeledə mal əti və quzu əti ilə, 75 q\nWhiskas Yetkin pişik üçün nəm yem, jeledə mal əti və quzu əti ilə. Pişiyinizin sevdiyi şəkildə hazırlanmış balanslaşdırılmış bir yem. Ləzzətli jeledə seçilmiş ət dilimlərini pişiyiniz m..\nWhiskas Yetkin pişik üçün nəm yem, sousda mal əti və quzu əti ilə, 75 q\nWhiskas Yetkin pişik üçün nəm yem, sousda mal əti və quzu əti ilə. Pişiyinizin sevdiyi şəkildə hazırlanmış balanslaşdırılmış bir yem. Ləzzətli jeledə seçilmiş ət dilimlərini pişiyiniz m..\nWhiskas Yetkin pişik üçün nəm yem, sousda treska və qızılbalıq ilə, 75 q\nWhiskas Yetkin pişik üçün nəm yem, sousda treska və qızılbalıq ilə. Pişiyinizin sevdiyi şəkildə hazırlanmış balanslaşdırılmış bir yem. Ləzzətli jeledə seçilmiş ət dilimlərini pişiyiniz ..\nWhiskas Yetkin pişik üçün nəm yem, ətli sousda ördək əti və qaraciyər, 75 q\nWhiskas Dadlı Miks Yetkin pişik üçün nəm yem, ətli sousda ördək əti və qaraciyər. Pişiyinizin sevdiyi şəkildə hazırlanmış balanslaşdırılmış bir yem. Ləzzətli sousda seçilmiş ət dilimlər..\nWhiskas Yetkin pişik üçün nəm yem, sousda alabalıq və qızılbalıq ilə, 75 q\nWhiskas Yetkin pişik üçün nəm yem, sousda alabalıq və qızılbalıq ilə. Pişiyinizin sevdiyi şəkildə hazırlanmış balanslaşdırılmış bir yem. Ləzzətli sousda seçilmiş ət dilimlərin..\nGöstərilir: 1 - 20 ; cəmi 20 (səhifə 1)


"Diktator olmaq istəsəm, vurub öldürün məni" - Bizim Səsimiz\nEv Münasibət “Diktator olmaq istəsəm, vurub öldürün məni”\n“Diktator olmaq istəsəm, vurub öldürün məni”\nBizimsesimiz.info // Filippin dövlət başçısı Rodriqo Duterte diktatura niyyəti olmadığını maraqlı şəkildə ifadə edib.\nR.Duterte deyib: “Əgər mən hakimiyyətdə konstitusiyanın mənə icazə verdiyindən daha artıq qalsam və bir diktatora çevrilsəm, əsgər və polislərdən məni vurub öldürməsini istəyirəm. Zarafat etmirəm. Vəzifə müddətimi bir gün belə uzatsam, ordudan, polisdən və ya konstitusiya ilə bağlı birindən buna icazə verməmələrini istəyirəm. Sizin vəzifəniz xalqı və konstitusiyanı qorumaqdır.”\nQeyd edək ki, Rodriqo Dutertenin vəzifə müddəti 2022-ci ildə başa çatacaq.\nFilippin dövlət başçısı bundan əvvəl konstitusiya dəyişikliyində vəzifə müddətinin uzadılıb-uzadılmaması ilə bağlı müzakirə zamanı “Diktaturadan qorxmayın. Elə bir niyyətim yoxdur. Diktatura istəmirəm və sevmirəm”.\nKeçmiş Amerika Birləşmiş Ştatları prezidenti Barak Obama və Şimali Koreya lideri Kim Conqu söyən, 16 yaşında cinayət işlətdiyini etiraf edən və qadınlara qarşı tez-tez alçaldıcı ifadələr işlədən R.Dutertenin vəzifəyə gəldiyi 2016-ci ildən bu yana narkotiklə mübarizə əməliyyatlarında, rəsmi rəqəmlərə görə, 4 mindən çox şübhəli ölüb.\nƏvvəlki məqaləİraq Türkmənlərindən “Zeytun Budağı” əməliyyatına dəstək\nNövbəti məqalədəTürkiyə ordusu Afrində strateji yüksəkliyi ələ keçirib


Azərbaycanın BMT-dəki daimi nümayəndəsi BMT-yə üzv dövlətlərin nümayəndəliklərinə məktub göndərib – İNSAN HÜQUQLARINA DAİR BEYNƏLXALQ STANDARTLARIN TƏSBİTİ ÜZRƏ BİRGƏ İŞÇİ QRUPU\nAzərbaycanın BMT-dəki daimi nümayəndəsi BMT-yə üzv dövlətlərin nümayəndəliklərinə məktub göndərib\n“Keçmiş SSRİ-nin 366-cı motoatıcı alayının iştirakı ilə erməni silahlı birləşmələri tərəfindən törədilmiş bu qətliam onu göstərir ki, ən ağır beynəlxalq cinayətlərə görə cəzasızlığa son qoyulması təkcə fərdi cinayət məsuliyyəti baxımından deyil, həm də sülh, ədalət, barışıq və zərərçəkmişlərin hüquqları baxımından çox vacibdir”.\nVaşinqton bürosunun məlumatına görə, bu fikirlər Azərbaycanın BMT-dəki daimi nümayəndəsi, səfir Aqşin Mehdiyevin BMT baş katibinə ünvanlandığı məktubda öz əksini tapıb.\nO qeyd edib ki, hərbi cinayətlər, insanlığa qarşı cinayətlər və soyqırımı kimi dəhşətli beynəlxalq cinayətlər Ermənistanın Azərbaycana qarşı davam edən təcavüzü nəticəsində törədilib.\n“Şəhərin işğal olunması nəticəsində yüzlərlə azərbaycanlı, o cümlədən qadınlar, uşaqlar və yaşlı insanlar öldürülüb, minlərlə dinc sakin yaralanıb və girov götürülüb, bir çoxu itkin düşüb, şəhər yerlə-yeksan olub. Xocalıda ağlasığmaz vəhşiliklər törədilib, hamilə qadınların başının dərisi soyulub, başı kəsilib, süngüdən keçirilib, cəsədlər tanınmaz hala salınıb. Bu faktlar sübut edir ki, Xocalı sakinlərinə qarşı törədilmiş qırğının məqsədi onları azərbaycanlı olduqları üçün məhv etmək idi. Xocalı sonrakı təcavüz, işğal və etnik təmizləmə üçün meydan kimi seçilmişdi”.\nMəktubda qeyd olunur ki, Ermənistan rəsmiləri azərbaycanlılara qarşı törədilmiş vəhşilikləri millətin və ölkənin müasir tarixə yolunu açan şanlı qələbə kimi qələmə verirlər.\n“Azərbaycan hökuməti dəfələrlə qeyd edib və mənə də tapşırılıb bildirim ki, Xocalı soyqırımı və Ermənistanın Azərbaycana təcavüzü nəticəsində törədilmiş digər dəhşətli cinayətlərə görə Ermənistan beynəlxalq hüquq qarşısında məsuliyyət daşımalı və bu cinayətlərin törədilməsində iştirak edənlər və onlarla əlbir olanlar fərdi cinayət məsuliyyətinə cəlb olunmalıdır. Biz qeyd edirik ki, ədalət olmadan uzunmüddətli və davamlı sülh bərqərar ola bilməz və ən ağır beynəlxalq cinayətlərə görə cəzasızlığa son qoyulması təkcə fərdi cinayət məsuliyyəti baxımından deyil, həm də sülh, ədalət, barışıq və zərərçəkmişlərin hüquqları baxımından çox vacibdir”.\nQeyd edək ki, Azərbaycanın BMT-dəki daimi nümayəndəsinin Xocalı qətliyamı ilə bağlı məktubu BMT-yə üzv dövlətlərin nümayəndəliklərinə göndərilib.


Azərbaycan gilası Afrikada - Video\n13:41 09 İyul 2019 Oxunub : 1915\nQurumdan Azvision.az -a verilən məlumata görə, Strateji Yol Xəritəsində nəzərdə tutulan müddəalara uyğun olaraq qeyri-ənənəvi satış bazarlarına yönələn Şirkət artıq Birləşmiş Ərəb Əmirlikləri və Nigeriyaya Azərbaycan kənd təsərrüfatı məhsullarının ixracını həyata keçirir. Bu günlərdə Nigeriyaya növbəti belə bir ixrac əməliyyatı baş tutub. Belə ki, Şirkətə müraciət edən Xaçmaz rayonu Manafoba kənd sakini Cabir Ağcabəyovun öz pay torpağında yetişdirdiyi “Napaleon” sortu gilas məhsulu Nigeriyaya ixrac edilib, məhsulun ödənişi isə ona "Fermer kartı" vasitəsilə edilib.\nDövlət Aqrar Ticarət Şirkətinin vasitəsilə Nigeriyaya ixrac edilən Azərbaycan gilası artıq paytaxt Abucanın marketlərində satışa çıxarılıb və yerli əhali tərəfindən maraqla qarşılanıb. DATŞ direktoru Leyla Məmmədova ixrac əməliyyatlarının davamlı olacağını bildirib:\nMəlumat üçün bildirək ki, Dövlət Aqrar Ticarət Şirkətinin əsas məqsədi ölkədə fəaliyyət göstərən kiçik və orta fermer təsərrüfatı sahiblərinin yetişdirdiyi məhsulların satışına dəstək göstərmək, bütövlükdə ölkədə kənd təsərrüfatının inkişafına və fermerlərin sosial rifahının yaxşılaşdırılmasına töhfə verməkdən ibarətdir. Bu məqsədlə Şirkət mütəmadi olaraq "Kənddən Şəhərə" satış yarmarkalarını təşkil edir, paytaxtın Nizami küçəsi 154B ünvanında eyniadlı satış mərkəzi də fəaliyyət göstərir. Satış mərkəzində kiçik və orta fermer təsərrüfatlarında yetişdirilmiş kənd məhsullarının, eləcə də yerli qida istehsalçılarının məhsullarının satışı həyata keçirilir.\nTeqlər: gilas Afrika


Ürək-damar və qan sistemi 30.09.2019\t 2662\n2005-ci ildə Azərbaycanda müalicә-profilaktika müәssisəlәrindә qeydiyyatda olan anemiya xəstələrinin sayı 37 807 nəfər olduğu halda, 2017-ci ildə belə xəstələrin sayı 42 366, 2018-ci ildə 41 097 nəfər təşkil edib. 2005-ci ildə Azərbaycanda 30 213 nəfərə, 2018-ci ildə isə 47 552 nəfərə ilk dəfə anemiya diaqnozu qoyulub. Ötən müddətdə əhalinin hər 100 000 nəfərinə düşən ilk dəfə anemiya diaqnozu qoyulmuş xəstələrin sayı da artıb. 2005-ci ildə əhalinin hər 100 000 nəfərindən 360,5 nəfərinə, 2018-ci ildə 484,2 nəfərinə ilk dəfə anemiya diaqnozu qoyulub.\nŞ.Namazlı söylədi ki, anemiya həm də irsi xəstəlik kimi qəbul edilir. Əgər nəsildə anemiya xəstəliyi varsa, bu, digərlərində də yarana bilir: "Yəni xəstəlikdən əziyyət çəkənlərin sayının artmasının çoxsaylı səbəbləri var. Bu səbəblər özlüyündə iki yerə ayrılır, endogen və ekzogen səbəblər. Qeyd etdiyim səbəblər xarici səbəblərdir.\nEndogen səbəblərə gəlincə, mədə-bağırsaq problemi, mədə turşuluğunun normadan aşağı olmasını nümunə göstərmək olar. Ekzogen yolla qəbul edilən qidaların endogen yolla sorulma prosesi pozulur. Nəticədə qanın miqdarının aşağı düşməsi prosesi baş verir. Həmçinin qadınlarda müəyyən fizioloji proseslərlə əlaqədar olaraq qanın miqdarı aşağı düşür. Orqanizmdə dəmir çatışmazlığı varsa, anemiya yaranır. Ona görə də, tövsiyə edərdim ki, tərkibində dəmir çox olan meyvə-tərəvəz, ət məhsulları daha çox istifadə edilsin. Sadaladığım bu faktorlar son illər ərzində əhalidə geniş yayılıb. Bütün bunlar isə ümumilikdə anemiya xəstəliyindən əziyyət çəkənlərin ümumi sayının artmasına gətirib çıxarır".\nHəkim deyir ki, anemiya zamanı insanın yaddaşı zəifləyir, ürəkdə müəyyən problemlər yaranır: "Son illər bu xəstəlik çox ciddi problemə çevrilib. Demək olar ki, əksər insanda anemiyaya rast gəlmək olur. Qanın tərkibinin aşağı olması demək olar ki, adi hala çevrilib. Xüsusilə uşaqlar və yeniyetmələr arasında bu xəstəlik geniş yayılıb. Müəyyən yaş həddinə çatan uşaqlar və yeniyetmələrin orqanizmində kalsium, fosfor, maqnezium, sink çatışmazlığına tez-tez rast gəlinir.\nƏgər uşaqlar dırnaqlarını yeyirsə, bu, orqanizmdə nəyinsə çatışmadığından xəbər verir. Dırnaqdakı parazitlər və mikroorqanizmlər bağırsaqdan keçərək inkişaf edir. Bu da dolayı yolla qanın aşağı düşməsinə gətirib çıxarır. Ona görə də, valideynlər belə məsələlərdə diqqətli olmalıdır.\nOrta məktəbdə oxuyan uşaqlarda, adətən görmə zəifliyi müşahidə olunur. Uşaqlar tədricən yazı taxtasını görmür. Valideynlər uşağı dərhal göz həkiminə aparır və eynək yazılır. Amma eynəkdən öncə mütləq qanın ümumi analizi verilməlidir. Qanın tərkibinə uyğun olaraq düzgün müalicə təyin olunmalıdır.\nMəsləhət görərdim ki, ildə iki dəfə hər bir insan, xüsusilə də uşaqların qanının ümumi analizi verilsin. Qanın tərkibi aşağı olduqda, uşaqlarda halsızlıq, yorğunluq müşahidə olunur. Bir neçə metr yol getdikdən sonra xroniki yorğunluq başlayır, təngnəfəs olur. Əslində bu yorğunluq deyil və əsas səbəb qan azlığıdır. Ona görə də, anemiya xəstəliyi ilə düzgün şəkildə mübarizə aparmaq üçün vaxtında müalicə çox mühümdür. Həkim nəzarəti ilə qida rejiminə nəzarət edilərsə və düzgün müalicə aparılarsa, xəstəlikdən qurtulmaq olar".\nTibb üzrə ekspert, professor Adil Qeybulla söylədi ki, hələ bir neçə il əvvəl beynəlxalq təşkilatların ölkəmizdə apardığı tədqiqatların nəticəsinə əsasən bəlli oldu ki, Azərbaycanda qan azlığından əziyyət çəkən xəstələrin sayı kifayət qədər çoxdur: "Bu məsələ həmin təşkilatların qeydlərində də yer almışdı.Milli Aerokosmik Agentliyinin apardığı tədqiqatlar da bu faktı bir daha sübuta yetirdi.\nTədqiqatların nəticəsindən aydın oldu ki, anemiyanın artmasının əsas səbəbi qida ilə bağlıdır. Təbii ki, anadangəlmə faktorlar da burada mühüm rol oynayır. Nəzərə almaq lazımdır ki, Azərbaycanda bir milyondan çox qaçqın və məcburi köçkün var. Onların yerləşdirilməsi, düzgün qidalanması bu məsələyə ciddi təsir edir. Əhalinin böyük əksəriyyəti düzgün qidalanmır. Keyfiyyətsiz qidalardan istifadəyə üstünlük verilməsi əsas faktorlardan biridir.\nUşaqlar arasında aparılan monitorinq göstərir ki, valideynlər aşağı keyfiyyət parametrlərinə malik olan süni qidalardan geniş istifadə edirlər. Meyvə və tərəvəzdən istifadə çox aşağı səviyyədədir. Ölkədə ciddi şəkildə qida təhlükəsizliyi problemi var. Bu məsələ üzərində ciddi iş aparılmalıdır. Həmçinin stress, ekoloji çirklənmə də anemiya xəstəliyinin əsas səbəblərindəndir. Millətimizin gələcəyi olan uşaqların sağlamlığının qorunması istiqamətində ciddi iş aparılmalıdır. Bu istiqamətdə xüsusi proqram tərtib edilməlidir".\nUşağın sağlamlığı /32529\nFaydalı məlumat /4572\nXalq təbabəti /5089\nFaydalı məlumat /6138\nXalq təbabəti /2517\nFaydalı məlumat /2271\nXalq təbabəti /4775\nXalq təbabəti /428


Kotlet haqqında... » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 7-11-2013, 14:30\nSəs ver: Kotlet üçün qiymə alacaqsınızsa, bir az yağlısını alın. Kotletləriniz daha yumşaq olar.\nQoyun ətindən kotlet hazırlayarkən içərsinə bir az da dana əti əlavə edin. Kotletləriniz çox ləzzətli olacaq. Deniz_24\nloading... Çox az qadının bildiyi mətbəx sirrləri


Diyetoloqdan Qurban bayramında sağlam qidalanmaqla bağlı məsləhətlər\n4 Oktyabr 2014 10:43\nBu gün bütün müsəlman aləmi müqəddəs Qurban bayramını qeyd edir.\nTabloid.az xəbər verir ki, dünyanın bütün müsəlmanları ilə yanaşı, azərbaycanlılar da bu günü qurban kəsib, süfrə açacaqlar.\nHeç kimə sirr deyil ki, bu günlərdə hazırlanan ləziz xörəklər normalda qəbul edilən qidalardan miqdar və kaloriliyinə görə kəskin fərqlənir.\nQırmızı ətdən hazırlanan müxtəlif növ kabablar, qızartmalar, dolma və plovlar, üstəlik, ziyafət məclisləri, qonaqlıq süfrələri müasir insan üçün həyati təhlükə yarada bilər. Xüsusilə, ürək, qan-damar sistemində problemi olan və yüksək təzyiqdən əziyyət çəkən insanlar bayram günlərini qidalanmalarına fikir verməlidirlər.\nBəs yaxşı, görəsən, bayram günlərində artıq çəki almamaq və ya xəstələnməmək üçün nə etmək lazımdır? Bununla bağlı diyetoloq Leyla Zülfüqarova danışır:\n“Qurban bayramı xalqımızın sevdiyi ən müqəddəs bayramlardan biridir. Amma bayram günlərində həddindən ziyadə ətli qida qəbulu ziyandır. Ürək, qan-damar sistemində problemi olanlar, hipertoniya (arterial təzyiq yüksəkliyi-L.Z), şəkərli diabet, piylənmədən əziyyət çəkən insanlar bu bayramda bəslənmə proqramlarına fikir verməlidirlər.\nQurban bayramında hazırlanacaq xörəklərdə yağsız və ya az yağlı ətlər seçilməlidir\nL.Zülfüqarova deyir ki, insanlar adi günlərdə də qidalarında qırmızı ətin istifadəsinə diqqət etməlidirlər:\n“Onu da deyim ki, nəinki bayram günlərində, hətta adi vaxtlarda belə insanlar əksər hallarda qidalanmalarına diqqət etmirlər. Nəticədə isə sonradan belə insanların artıq kilo problemi yaranır. Həmçinin piylənmə dərəcəsi riskli qrupa daxil olan adamların bayramdan sonra real piylənmə xəstəsi kimi ciddi müalicə alması lazım gəlir. Yağlı ətlərin doymuş yağ turşularından ibarət olması və pis xolestrini qanda artırmasını bilib, qovurma, qızartma (qoyun ətindən bişmiş yeməkləri) çox yeməməliyik. Bu cür yeməklər ürək, qan-damar xəstələri, şəkər, təzyiqi yüksək olan insanlarda xüsusilə məhdudlaşdırılmalıdır. Bu səbəbdən də bayramda yağsız və ya az yağlı ətlər seçilməlidir”.\nDiyetoloq bayram günlərində bişirilən yeməklərin yağlılığını azaltmağı məsləhət görür:\n“Əgər ətdən mütləq qovurma bişiriləcəksə, xörəyin içərisinə kərə yağı və ya quyruq piyi qoyulmadan öz suyunda, vam odda hazırlansın”.\nBayram günü qonaq gedəndə nələri yeməməli?\nL.Zülfüqarova Qurban bayramı zamanı həmçinin şirniyyat yeməyin də zərərindən danışıb:\n“Bayram günlərində qonaq getdiyiniz zaman yeməkdən sonra açılan çay süfrəsində olan şirniyyatların dadına baxmağa tələsməyin. Ya da aralarında ən yüngül olanını seçib yeyin. Onu da vurğulayım ki, bayram günlərində qara çaydan daha çox istifadə olunur. Çay adətən, şirniyyat və şokoladlarla qəbul edilir. Bu da yağlı və kalorili qidalardan sonra mədənin işini daha da çətinləşdirir. Şirniyyat, şokoladla içilən çay mədə problemləri ilə yanaşı, yuxusuzluq və ürəyin ritm pozuntusuna səbəb ola bilər. Ona görə də, qəbul etdiyiniz kalorili bayram yeməklərindən sonra qara çay əvəzinə, yaşıl və ya bitki çayları için.\nİnsanlar fərdi pəhriz proqramını bayram günlərinə görə dəyişməməlidir\nL.Zülfüqarova onu da vurğulayır ki, adi günlərdə fərdi pəhriz saxlayan insanlar bayram günündən dolayı qida rejimlərini pozmamalıdır:\n“İnsanlar fərdi pəhriz proqramını bayram günlərinə görə dəyişməməlidir. Bu günlər də digər günlər kimi yemək paylarını 3 dəfəyə bölərək yüksək kaloridən qaçmaq lazımdır. Bunun üçün 3 dəfə əsas yemək vaxtı paylarını azaldıb, digər 2 dəfə ara yeməklərdən istifadə etmək gərəkdir. Ayran, qatıq, pendir kimi süd məhsullarından çox istifadə etmək lazımdır. Əgər ara və əsas qida qəbulu zamanı kalorili ət yeməkləri qəbul olunacaqsa, bu zaman kifayət qədər göyərtilər, ədviyyatlardan istifadə olunmalıdır”.\nBayram gününün menyusu necə olmalıdır?\nL.Zülfüqarova Qurban bayramı günlərində aşağıdakı kimi qidalanmağı məsləhət görür:\n“Bayram gününün səhəri yüngül qəlyanaltı ilə başlamaq lazımdır. İkinci səhər yeməyi və ya ara yeməyində hər hansı meyvə və ya 1 stəkan qatıq, ya da ayran içmək lazımdır. Günorta yeməyinə isə seçdiyiniz ən kalorili xörəyi qəbul edə bilərsiniz. İkinci nahar və ya ara yeməyinə isə tərəvəzlərdən ibarət salat yesəniz, sağlamlığınızı qorumuş olarsınız. Şam yeməyinə gəlincə, ətli, yağlı yeməkləri seçməməyi tövsiyə edirəm”.


Nəzərdə tutulan məbləğ artırılmalı, SMS-icazə sisteminə dəyişiklik edilməlidir - RƏY - Azinforum.az İnformasiya Portalı\nAna səhifə / Sosial / Nəzərdə tutulan məbləğ artırılmalı, SMS-icazə sisteminə dəyişiklik edilməlidir – RƏY\nNəzərdə tutulan məbləğ artırılmalı, SMS-icazə sisteminə dəyişiklik edilməlidir – RƏY\n“Azərbaycanda ən çox sosial müdafiəyə və qayğıya ehtiyacı olan əlillər və yaşı 65 yaşdan yuxarı olan ahıl vətəndaşların problemləri yenə də diqqətdən kənarda qalır. I və II dərəcə əlillərin, ahıl vətəndaşların xüsusi qayğıya ehtiyac olduğu üçün onlara başqaları qulluq edir. Hazırda I dərəcə əlilliyi olan şəxslərə və ya sağlamlıq imkanları məhdud 18 yaşınadək uşaqlara qulluq edən şəxslərə aylıq 50 manat məbləğində prezident təqaüdü verilir. Təbii ki, ayda 50 manat ödənişlə bu ağır işi başqaları üçün heç kəs yerinə yetirməz. Odur ki, bir çox hallarda əlillərə və ahıl vətəndaşlara qulluq edən kənar şəxslər bu xidməti əlavə ödənişlər müqabilində həyata keçirirlər”.\nQ.İbadoğlu qeyd edib ki, hazırda SMS-icazə sisteminə keçidlə əlaqədar olaraq əllilərə və ahıl vətəndaşlara qulluq edənlərin bir yerdən başqa yerə hərəkət edib, xidmət göstərməsi üçün 3 saat zaman kifayət etmir: “Nazirlər Kabinetinin müvafiq qərarı ilə işçilərinin işə çıxması icazə verilən istiqamətlər arasında əlillərə və ahıl vətəndaşlara qulluq edən şəxslər yoxdur. Belə olan halda onlar öhdələrinə düşən işi 3 saat müddətində görə bilmirlər. Bundan da ən çox əziyyət çəkən COVİD-19 pandemiyası zamanı risk qrupuna daxil olan yaşı 65-dən yuxarı olan ahıl vətəndaşlar və I dərəcəli əlillərdir. Həlli vacib olan problemlərdən biri də çoxmənzilli yaşayış binalarında yaşayan vətən müharibəsi əlilləri ilə bağlıdır. Müharibədən yaralı qayıdan gənclərin bir çoxunun yaşadıqları mənzilə giriş-çıxış imkanları çətinləşib. Hesab edirəm ki, müharibə əlilləri hərəkətə məhdudiyyət yaratmayan uyğun mənzillərlə və nəqliyyat vasitələri ilə təmin olunmalıdır. Ümid edirəm ki, hər iki məsələni Əmək və Əhalinin Sosial Müdafiəsi Nazirliyi diqqətdə saxlayacaq və onların həllinə ən qısa zamanda nail olacaq”.\nÖncəki Daha iki qadın güləşçimiz mübarizəyə başlayır\nNövbəti Türkiyədə silahlı azərbaycanlı marketi qarət etməyə çalışdı – VİDEO


525-ci Qəzet - "30 illik işğalı dövründə Azərbaycan əraziləri vandalizmə məruz qalıb"\n“Ermənistanın 30 illik işğalı dövründə Azərbaycan əraziləri vandalizmə məruz qalıb, həmin torpaqlarda misli görünməmiş cinayətlər törədilib. Azərbaycan hər zaman Ermənistanın törətdiyi cinayətlər haqqında müvafiq beynəlxalq təşkilatları məlumatlandırır. Dövlətimiz erməni vandalizminin dünya ictimaiyyətinə çatdırılması istiqamətində tədbirlərini sistemli şəkildə davam etdirir. Prezident İlham Əliyev bütün beynəlxalq platformalarda çıxışları zamanı, xarici KİV-lərə müsahibələrində bu barədə ətraflı məlumatlar verir. Eyni zamanda, Birinci vitse-prezidentimiz Mehriban xanım Əliyevanın rəhbərlik etdiyi Heydər Əliyev Fondu bu istiqamətdə önəmli layihələr həyata keçirir”. Bu fikirləri 525.az-a Milli Məclisin deputatı Fatma Yıldırım deyib.\nDeputat bildirib ki, Azərbaycan xalqı dünyanın ən zəngin mədəni irsə sahib olan xalqlarından biridir.Bu zənginliyi əsrlərdən ötüb gələn tarixi, mədəni və dini abidələrimiz də özündə əks etdirir. Amma təəssüflər olsun ki, mənfur qonşularımız olan ermənilər hər fürsətdə bizim tarixi keçmişimizə əl uzatmağa çalışıb, bir sıra milli adətlərimizi özününküləşdirməyə çalışıb, ərazilərimizdəki qədim alban-xristan abidələrini erməni “irsi” kimi təqdim etməyə cəhd edib. Ermənistan Azərbaycan xalqının irsini qəsdən hədəf alan, bir vaxtlar işğal olunmuş ərazilərdə çoxsaylı hərbi cinayətlər həyata keçirib. Təkcə onu demək kifayətdir ki, ermənilər tərəfindən bu dövrdə 70-ə yaxın məscid, çoxlu sayda mədəni-tarixi abidələr məhv edilib. Ermənilərin bu vandallığı xalqımızın mədəni-tarixi irisnə qarşı soyqırımıdır. Azərbaycan Ermənistanın bu cinayətləri haqqında müvafiq beynəlxalq təşkilatları məlumatlandırıb və qarşısının alınmasını tələb edib. Amma Ermənistan işğalçılıq siyasətini davam etdirdiyi dövrdə beynəlxalq missiyaların Azərbaycanın işğal olunmuş ərazilərini ziyarət etməsinə icazə verməyib.\nMillət vəkilinin sözlərinə görə, 44 günlük Vətən müharibəsi nəticəsində Müzəffər Ali Baş Komandanımızın rəhbərliyi ilə rəşadətli ordumuz torpaqlarımızı erməni işğalından azad etdik: “Biz artıq ermənilərin torpaqlarımızda hansı vəhşiliklər törətdiyinin əyani şəkildə şahidi olduq. Dövlət tərəfindən mütəmadi olaraq diplomatik korpusların nümayəndələrinin, xarici KİV-lərin təmsilçilərinin, müxtəlif sahələr üzrə dünyada tanınmış mütəxəssislərin işğaldan azad olunmuş ərazilərə səfərləri təşkil olunur. Təbii ki, onlar bu səfərlər zamanı erməni vandalizminin canlı şahidi olaraq bu cinayətləri öz əlkələrinin ictimaiyyətinə çatdırırlar. Bu da Ermənistanın insanlığa qarşı cinayətlərinin beynəlxalq aləmdə ifşa olunmasında vacib amildir”.\nFatma Yıldırım həmçinin qeyd edib ki, cəmiyyətimiz də bu prosesdə fəal olmalıdır: “Bilirsiniz ki, yanvarın 24-dən etibarən Şuşa və Ağdama avtobus marşrutları fəaliyyətə başlayıb. Vətəndaşlar ildə bir dəfə bu marşrutlar vasitəsilə səfər edə biləcəklər. Vətəndaşlar səfər zamanı “Qafqazın Xirosiması” adlanan Ağdam şəhərində, eləcə də mədəniyyət paytaxtımız Şuşada xalqımıza məxsus tarixi abidələrə, milli-mədəni irsimizə, millətin mənəvi dəyərlərinə, təbiətimizə qəsd edən işğalın nəticələrini görürlər. Təbii ki, insanlar işğal zamanı erməni vandalizminin nəticələrini ürək ağrısı seyr edirlər. Amma bu əminlik də var ki, dövlətimiz həmin əraziləri ən yüksək səviyyədə bərpa etmək əzmindədir. Artıq bu istiqamətdə böyükmiqyaslı işlər həyata keçirilir. Düşünürəm ki, bu ərazilərə səfər edən vəətndaşlarımız da gördükləri reallıqları müasir informasiya texnologiyalarının imkanlarının istifadə edərək təbliğ etməlidirlər. Çünki bütün bunlar ümumi işimizin xeyrinədir”.


Özünüzü günahkar saymadan necə “yox” deyə bilərsiniz? – Musteqil.Az – İnformasiya agentliyi\nÖzünüzü günahkar saymadan necə “yox” deyə bilərsiniz?\nİnsanların xahişlərinə qarşılıq olaraq “yox” sözünü demək çox çətindir. Hətta, çox hallarda kiminsə qəlbinə dəyməmək üçün “bəli” demək məcburiyyətində qalırsınız.\nMilli.Az moneta.az-a istinadən bildirir ki, universitetdə, işdə, evdə və ya yığıncaqlarda “yox” deməyi öyrənməlisiniz və “yaxşı insan” olmaqdansa sizin üçün ən vacib olan məsələlərə vaxt ayırmalısınız.\nNəyə görə “yox” deməyi öyrənməlisiniz?\n“Yox” demək üçün bəzi səbəbləri təqdim edirik:\n1. Vaxtınızı daha yaxşı idarə edə bilərsiniz.\n“Bəli” deyən zaman, xahişi yerinə yetirmək üçün vaxtınızı ayırmalısınız və bu sizin həyatınıza təsir edə bilər. Faktiki olaraq, “yox” kəlməsi vaxtın idarə edilməsində çox mühümdür və məqsədlərinizə çatmaqda köməklik edir.\n2. Maraqlarınızı qoruyur.\nBaşqalarını razı salmağın əvəzinə “yox” deməklə öz prioritetləriniz üzərində fikrinizi cəmləşdirə bilərsiniz.\n3. Sərhədləri müəyyən edir.\nSərhədləri müəyyən edən zaman insanlar sizin nəyi edəcəyinizi və ya nəyi edə bilməyəcəyinizi öyrənəcəklər.\nÖzünüzü günahkar saymadan “yox”u necə deyə bilərsiniz?\n1. “Yox”u indi denən\nİndi “bəli” deyib və sonradan insanı məyus etməkdənsə, ən yaxşısı elə indi “yox” deyin.\n2. “Yox” deyən zaman qəti olun\n“Ola bilər” və ya “yəqin ki” deməyin. İnsanların çoxu qəti “yox”u “ola bilər” sözündən daha çox qiymətləndirirlər. Qərarsızlıq hər iki tərəfi çıxılmaz vəziyyətə sala bilər.\n3. “Yox” deyən zaman yalandan bəhanələr gətirməyin\nYalandan bəhanələr deyən zaman özünüzü günahkar hesab edə bilərsiniz. Ona görə də, kiminsə xahişi yerinə yetirməyən zaman yalan danışmayın. Siz heç kimə borclu deyilsiniz və onların sizin həyatınızın üzərində xüsusi səlahiyyətləri yoxdur ki, sizə nə etməli olduğunuzu desinlər.\n4. “Yox” deyən zaman nəzakətli olun\n“Yox” deyən zaman nəzakətsiz olmağınız lazım deyil, “yox” deyərkən nəzakətli olmağı öyrənin.\nSiz “yox” deyən zaman insanların necə düşündüklərindən asılı olmayaraq, “yox” demək eqoistlik deyil. Bu o deməkdir ki, prioritetləriniz barəsində inamlısınız, verdiyiniz sözə qiymət verirsiniz və vaxtınızı idarə edirsiniz.\n← Linkedin profilinizi cəlbedici etmək üçün 4 yol\nBağışlanmayan 2 günah hansıdır? →\nBütün zamanların 100 ən yaxşı filmi seçildi – REYTİNQ


Nəsimi rayonunda 8 Mart-Beynəlxalq Qadinlar günü münasibətilə online tədbir keçirilmişdir. 2021-03-06 » RespublikaXeber.Az\nRespublikaxəbər.az-ın məlumatına görə 8 Mart Beynəlxalq Qadınlar bayramı münasibəti ilə Nəsimi rayon İcra Hakimiyyəti tərəfindən online bayram tədbiri təşkil edilmişdir. Rayonun ictimai-siyasi həyatında fəal iştirak edən dövlət, elm təhsil, səhiyyə, mədəniyyət sahələrində çalışan qadınların iştirakı ilə keçirilən bayram tədbirini Nəsimi rayon İcra Hakimiyyətinin Başçısı Asif Əsgərov açaraq iştirakçıları bayram münasibəti ilə təbrik etmiş, 8 Mart Beynəlxalq Qadınlar gününün tarixi barədə məlumat verərək bildirdi ki, 1911-ci ildə Sosialist Qadınların Kopenhagendə keçirilən ikinci konfransında qəbul edilmiş bu gün ilk dəfə ABŞ-da və bir sıra Avropa ölkələrində qeyd olunub. Bu gün bu bayram dünyanın bir çox ölkələrində geniş qeyd olunur.\nÜmummilli liderimiz,Ulu öndər Heydər Əliyev həmişə Azərbaycan qadınının zəhmətini, fəaliyyətini çox yüksək qiymətləndirmiş, qadınlara hər zaman böyük hörmət və ehtiramla yanaşmışdır.\nİlham Əliyev bu qadınları təltif etdi-SİYAHI Olke Nəsimi RİH-nin başçısı Asif Əsgərov AR-nın ı-ci vitse-prezidenti ... Olke Nəsimi rayonunda 26 iyun Narkomaniya və narkotiklərin qeyri-qanuni dövr ... --- Nəsimi rayonunda Dövlət Qulluqçularının Peşə Bayramı Günü münas ... Olke Heydər Əliyev Fondu Böyük Vətən Müharibəsi veteranlarını evlərin ... Olke


Üç güləşçimiz yarımfinalda: - AÇ-2019\nÜç güləşçimiz yarımfinalda: AÇ-2019\nESTAFET/ Bu gün Rumıniyanın paytaxtı Buxarestdə güləş üzrə Avropa çempionatı start götürüb.\nİlk yarış günündə 57, 65, 70, 79 və 97 kq-da çıxış edən sərbəst güləşçilər mübarizəyə başlayıb. Mahir Əmiraslanov startda Moldova təmsilçisinə qalib gəlsə də, 1/4 finalda Türkiyə güləşçisinə uduzub. Türk pəhləvan finala adlayacağı təqdirdə güləşçimiz bürünc üçün təsəlliverici görüşlərə qatılacaq.\nÜçqat dünya və ikiqat Avropa çempionu Hacı Əliyev startda Belarus, daha sonra Ermənistan idmançısına qalib gəlib. 1/4 finalda Rusiya güləşçisinə də gücünü göstərən Hacı adını yarımfinala yazdırıb.\nAğahüseyn Mustafayev Avropa çempionatına möhtəşəm başlayıb. Ardıcıl iki dünya çempionunu - Rusiya və Ermənistan təmsilçilərini məğlub edən yığma üzvü yarımfinala adlayıb.\nMillimizin kapitanı Cəbrayıl Həsənov qitə birinciliyinə inamlı start verib. Startda gürcü güləşçi üzərində əzmkar qələbə qazanan ikiqat Avropa çempionu ardınca Almaniya idmançısını tam üstünlüklə məyus edib və yarımfinala yüksəlib.\nPüşkdə bəxti gətirməyən Nurməhəmməd Hacıyev startda olimpiya, dünya və Avropa çempionu Abdulrəşid Sadullayevlə qarşılaşıb və uduzub. İndi o da Mahir kimi rəqibinin finala yüksəlməsini gözləmək məcburiyyətindədir.\nQeyd edək ki, yarımfinal görüşləri Bakı vaxtı ilə 19:00-da başlayacaq.\n1/8 final: Mahir Əmiraslanov - Aleksandru Kirtoaka (MDA) 9:7\n1/4 final: Mahir Əmiraslanov - Süleyman Atlı (3:6)\nTəsnifat: Hacı Əliyev - Hüseyn Şaxbanov (BLR) 7:2\n1/8 final: Hacı Əliyev - Vazgen Tevanyan (ARM) 1:0\n1/4 final: Hacı Əliyev - Naçin Kular (RUS) 5:3\nYarımfinal: Hacı Əliyev - Maksim Sakultan (MDA)\nTəsnifat: Ağahüseyn Mustafayev - Məhəmmədrəsul Qazıməhəmmədov (RUS) 5:3\n1/4 final: Ağahüseyn Mustafayev - David Safaryan (ARM) 12:2\nYarımfinal - Ağahüseyn Mustafayev - Nikolae Koyokaru (GBR)\nTəsnifat: Cəbrayıl Həsənov - Nika Kentçadze (GEO) 6:5\n1/4 final: Cəbrayıl Həsənov - Franko Mario Buettner (GER) 12:1\nYarımfinal: Cəbrayıl Həsənov - Andrey Karpaç (BLR)\n1/8 final: Nurməhəmməd Hacıyev - Abdulrəşid Sadullayev (RUS) 0:3\nEYOF-un ilk günündə iki\nGənc cüdoçularımız Avropa kuboku yarışına\nSərbəst güləşçilərin Göygöl toplanışı başlandı\nYunan-Roma güləşi yığmamız Göygöldə toplanışa


Cavanşir Quliyev: “Ehtiyac duyularsa, himnimiz aranjeman oluna bilər” » Ulduzumsan.az\nTarix: 24-12-2018, 10:47\nUzun müddətdir, himnizin aranjeman olunması məsələsi gündəmdədir. Deputat Tahir Kərimli tərəfindən səsləndirilən bu fikir ətrafında müzakirələr hələ də davam edir.\nBununla bağlı Modern.az-a danışan tanınmış bəstəkar, əməkdar incəsənət xadimi Cavanşir Quliyev bildirib ki, Azərbaycan Dövlət Himninin aranjemanı musiqiçilərin daxili-texniki məsələsidir, geniş kütlənin bilməsinə ehtiyac yoxdur:\n“Hesab edirəm ki, himnimizin aranjeman edilməsinə ehtiyac yoxdur. Amma əgər ehtiyac duyularsa, aranjeman baş tuta bilər. Xatırlatmaq istəyirəm ki, cəmi 4 il əvvəl – Azərbaycanda keçirilən Avropa Oyunlarına hazırlıq mərhələsində himnimizin yeni orkestrləşdirilməsi edilib. Oyunlar zamanı məhz yeni versiya ifa olunurdu”.\nTanınmış musiqiçi Tahir Kərimlinin himn açıqlamasına belə cavab verdi\n"Mahnı üzərində hələki aranjeman işləri gedir"


Bu gün Azərbaycanda növbədənkənar parlament seçkiləridir – ILK XƏBƏR\nKateqoriya: Cəmiyyət, Manşet, Siyasət\nBu gün Azərbaycanda Milli Məclisə növbədənkənar seçkilər keçirilir.\n“Report” xəbər verir ki, səsvermə səhər saat 08:00-da başlayıb, axşam saat 19:00-da başa çatacaq.\nParlament seçkiləri 125 dairəni əhatə edəcək və səsvermə5 573məntəqədə aparılacaq. Seçkilərlə əlaqədar Mərkəzi Seçki Komissiyasının qərarı ilə 5 milyon 387 min 600 ədəd seçki bülleteni çap olunub.\nBu seçkidə 5 milyon329 460nəfər seçkilərdə səsvermə hüququndan istifadə edə biləcək. Parlament seçkilərində iştirak edəcək namizədlərin sayı 1314 nəfərdir. Onlardan 246-sı siyasi partiyaların siyahıları ilə irəli sürülüb. Eyni zamanda namizədlərdən1 057-i öz təşəbbüsü ilə, 11-i isə təşəbbüs qrupları tərəfindən irəli sürülüb. Namizədliyi qeydə alınanların 79 faizi kişi, 21 faizi qadınlardır.\nSeçkini77 790yerli müşahidəçi izləyəcək. Onlardan35 152-i siyasi partiyaların müşahidəçiləridir. Bundan başqa, seçkilərlə əlaqədar 883 beynəlxalq müşahidəçi akkreditasiyadan keçib ki, onlar 58 ölkə vətəndaşlarıdır. Prosesi 132 beynəlxalq KİV təmsilçisi işıqlandıracaq.\nParlament seçkilərində Vətəndaşların Əmək Hüquqlarının Müdafiə Liqası ABŞ-ın “AJF&Associates İnc.” təşkilatı ilə birgə, “İnsan Hüquqları XXI əsr – Azərbaycan” Fondu Fransanın “Opinion Way” Sosioloji Tədqiqatlar İnstitutu ilə birgə və RƏY Monitorinq Mərkəzi “exit poll” keçirəcək qurumlar kimi qeydə alınıb.\nQeyd edək ki, MSK Katibliyinin İnformasiya Mərkəzi tərəfindən səsvermənin gedişi və nəticələri barədə saat 10.00, saat 12.00, saat 15.00, saat 17.00 və saat 19.00-da ilkin məlumatlar veriləcək. Səsvermənin gedişi və nəticələri barədə alınan məlumatlar hüquqi əhəmiyyət daşımayan ilkin məlumatlar hesab edilir.\nQazaxıstan prezidenti: "Təxribatçılar məsuliyyətə cəlb ediləcək"


Kayseridə Terminal Xidmətləri başladı RayHaber | RaillyNews\n[17 / 02 / 2020] Eminönü Alibeyköy Tramvay xətti 2020-ci ilin sonuna çatacaq\t34 İstanbul\nevTÜRKİYƏDaxili Anadolu Bölgəsi38 KayseriTerminal Xidmeti Kayseridə başladı\n02 / 11 / 2018 38 Kayseri, Daxili Anadolu Bölgəsi, GENEL, KARAYOLU, Təkər Təkər Sistemləri, TÜRKİYƏ\nKayserid terminal xidmətləri xidmətə başladı\nKayseri Böyükşəhər Bələdiyyəsi 31 Oktyabr ayından etibarən şəhərlərarası avtobus terminalına nəqliyyat xidməti başlatdı. Böyükşəhər Bələdiyyəsi Nəqliyyat A.Ş. bu mühüm xidmət üçün iki ayrı xətt yaratdı.\nBöyükşəhər Bələdiyyəsi, daha əvvəl şəhərlərarası avtobus şirkətləri tərəfindən edilən və bu yaxınlarda bu şirkətlərin qərarı ilə qaldırılan xidmət daşıma vəzifəsini aldı. 31 oktyabr tarixi etibarilə bu xidməti boynuna götürərək vətəndaşların bu sahədəki mağduriyetini aradan qaldıran Böyükşəhər Bələdiyyəsi, Terminal üçün Talas və Beyazşehir'den başlayan iki ayrı ring xətti meydana gətirdi.\nBEYAZŞEHİR-OTOGAR XİDMƏTİ ROUTE\nBöyükşəhər Bələdiyyəsi Nəqliyyat A.Ş. Xidmət daşınması çərçivəsində iki marşrut təyin olundu. Bu iki marşrutdan servislər səhər 05.45-da gedəcək və xidmət yarım saatda çıxarılacaq. 05.45-dan eyni şəkildə terminaldan səhər saatlarında iki ayrı marşrut hər yarım saatlıq xidmətdən ayrılacaq. Terminal xidmətinin nəqli 24 saat ərzində yarım saat davam edəcək.\nBeyazşehir-Otogar Xidmət marşrutu Beyazşehir Mini Terminal qarşısından başlayacaq və Anadolu Harikalar Diyarı, Şərq Terminalı, İpək Saray, Kayseri Park, Farabi Prospekti, Fevzi Çakmak Mini Terminalı, Mevlana, Yeni Ədliyyə, Yeni Mahalle Mini Terminalı və Erkilet Bulvarı üstündə davam edəcək.\nTALAS BUS STATION XİDMƏTİ ROUTE\nTalas-Otogar xidmətləri isə Talas Anayurt Beğendik qarşısından qalxaraq, Mehmet Timuçin Prospekti, Xələf Hoca Prospekti, Cəmil Baba Qəbiristanlığı, Talas Atatürk Bulvarı, Talas Mini Terminalı, Kız Öğrenci Yurdu, Sabancı Mədəniyyət Sitesi, Yoğunburç Mini Terminalı, Köhnə Günəş Xəstəxanası, Nəcib Fazil Bulvarı , Koçak Parkı, Köhnə Terminal, Torpaq Məhsulları Ofisi, Çıraklı Təhsil mərkəzi və Keykubat'ın takiple otogara çatacaq.\nTerminal uçuşları üçün ictimai nəqliyyat kartları və biletləri istifadə ediləcək və yerli tariflər tətbiq olunacaq. Şəhər xaricindən gələnlərin bilet ala bilmələri üçün Terminal binası içində bilet satış və dolum edən 24 saat açıq bir bufet və Terminal qarşısında 06.00-22: 00 saatları arasında xidmət verən Kart38 Bilet Satış və Dolum Nöqtəsi var.\nKayseridə İctimai Nəqliyyat Planlaşdırma Təhsili başladı\nŞəhərlərarası Avtobus Terminalı


--2019-06-15 / 12:00\nSürətli urbanizasiya, iqlim dəyişikliyi və şəhər xidmətlərinə, o cümlədən nəqliyyat və səhiyyə xidmətlərinə artan yükü ilə qarşılaşan Avropa şəhərləri ağıllı şəhər texnologiyalarını inkişaf etdirərək adaptasiya olmalıdır. Bu məsələ ilə bağlı 14 iyun 2019-cu il tarixində Avropa Şurası Yerli və Regional Hakimiyyətlər Konqresi Macarıstanın Varpalota şəhərində keçirilmiş "Ağıllı Şəhərlər: Demokratik və İnklyuziv Şəhərlər" mövzusunda konfrans təşkil etdi.\nBu barədə konfransda iştirak edən Azərbaycanın Yerli və Regional Hakimiyyətlər Orqanlarını təmsil edən Milli nümayəndə heyətinin üzvü, Azərbaycan Qəsəbə Bələdiyyələri Milli Assosiasiyasının sədri, M.Ə.Rəsulzadə bələdiyyəsinin sədri Hümbət Hüseynov məlumat verib.\nDaha sonra Hümbət Hüseynov bildirib ki, Varpalota Şəhər Şurasının ev sahibliyi etdiyi Konfrasın açılışı İdarəetmə Komitəsinin sədri Robert Gruman və “Ağıllı Şəhərlər” mövzusunda hesabatla çıxış edən Konqres üzvü Martin Fodor etdilər.\nKonfransda şəhərlər daha inklyuziv olmaq, vətəndaşların həyat keyfiyyətini yaxşılaşdırmaq və innovasiyaların həqiqi mərkəzlərinə çevirilmək üçün texnologiyalardan necə istifadə ediləcəyi məsələləri diqqət mərkəzində saxlanılıb. İştirakçılar bu texnologiyalarla bağlı idarəetmə məsələlərini, xüsusilə də şəhər xidmətlərinin idarə edilməsi və demokratik proseslərdə iştirak etmək, həmçinin yerli demokratiyaya necə təsir göstərə biləcəklərini araşdırıblar.\nKonfransdan bir gün əvvəl, Konqresin İdarəetmə Komitəsi tərəfindən iclas təşkil edilərək, “Sərhəd bölgələrində vergilərin ədalətli paylanması” və “Yerli və regional hakimiyyət orqanları tərəfindən dillərin istifadəsi” mövzularına dair hazırlanmış iki hesabata baxılıb. Hər iki hesabat Konqresin 37-ci plenar sessiyasının gündəliyinə daxil olunub. Bundan əlavə Komitə tərəfindən gələcək hesabatların mövzusu olacaq yerli özünüidarəetmə orqanlarının problemləri, gələcəyi və şəhərlər və kəndlər arası qarşılıqlı inkişaf da daxil olmaqla aktual məsələlər üzrə ekspert dinləmələri keçirilib.\nNiyazi Bayramov sakinlərlə görüşüb, onların problemlərini dinləyib\nGöyçay Regional Ədliyyə İdarəsi Kürdəmir bələdiyyələrinin üzv və qulluqçuları üçün seminar müşavirə keçirib\nXIV Nar festivalı-GÖYÇAY GÜNDƏLİYİ FOTOLARDA\nNazim Qaraxanov üçün özəl gün\nMillət vəkili üçün özəl gün\nPrezident Ağdam Atçılıq zavodunun direktoru barədə sərəncam imzaladı\n Gəncə Regional Ədliyyə İdarəsi Goranboy bələdiyyə üzvləri və qulluqçuları üçün seminar keçirib\nAğdam rayonunda vətəndaş qəbulu keçirilib: ADMİNSTRASİYA RƏSMİSİNİN İŞTİRAKIYLA


Brüsseldə Yəmən xalqına dəstək | sizinyol.com\nBrüsseldə Yəmən xalqına dəstək\nSizinYol xarici KİV-lərə istindən məlumat verir ki, Avropa sülh təşkilatları fəalları müdafiəsiz və məzlum Yəmən xaqlqını dəstəkləmək məqsədilə Brüsseldə Sent Piyer xəstəxanasına toplanıblar. Onlar həmin məkanı Yəmən xaqlının himayə mərkəzinə çeviriblər. Sülh fəalları əllərində Yəmən bayrağı Yəmən qurbanlarına qan vermək üçün bu məkana yığışıblar\nSəudiyyə Ərəbistanının Yəmənə təcavüzündən 100 gün keçir. Sülh fəalları Yəmən qurbanlarının, məzlum Yəmən Xalqının dərdlərinə şərik olmaq üçün bu məkana yığışıblar.\nBrüssel sülh fəallarının əqidəsinə görə Qərbin uyğun böhranın yayılması ilə bağlı mediada yaratdığı məhdudiyyətlər səbəbindən Avropa xalqı Yəmən xalqının başına gələnlərdən xəbərsizdir. İstənilən mümkün yolla uyğun maneələri götürmək lazımdır ki, bütün dünya əhalisi Ərəbistanın Yəmən xalqının başına açdığı oyunlardan xəbərdar olsun.\nMövcud statistikalara əsasən martın 26-sından başlayan hücumlar nəticəsində indiyidək Yəmən xalqından 1500 nəfər həyatını itirib, 4000 nəfər isə yaralanıb. Bu insanlar arasında çox sayda qadın və körpələr var.\nDünya səhiyyə təşkilatının son məlumatına görə Yəməndə yaranmış böhran səbəbindən 15 milyon insan ilkin tibbi xidmətdən faydalana bilmir və əhalinin 80 faizindən çoxu təcili maddi yardıma ehtiyaclıdır.\nDünya Brüssel Ərəbistan Yəmən Şərh yazın


“Yenə də gözəl dövranımız olacaq” » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n07 Avqust 2020, 20:15 3083\nSəkinə İsmayılova: Bir xanımın evdə olub da darıxması mənə qəribə gəlir, çünki evdə mütləq görməli işlər var\nXalq artisti, professor, tanınmış xanəndə Səkinə İsmayılova karantin günlərində "Kaspi"-yə danışaraq, fikirlərini oxucularımızla bölüşdü. Xanəndə bu günlərdə evdə qaldığını və məhdudiyyətlərin bizim xeyrimiz üçün qəbul edildiyini bildirdi.\n- Karantin günlərində Səkinə xanım virusla necə mübarizə aparır?\n- Karantin günləri başlayandan qoyulan bütün qaydalara əməl etmişəm. Qanun nə tələb edirsə, ona da riayət etməyə çalışmışıq. 20 gün bundan öncəyədək Azərbaycan Dövlət Mədəniyyət və İncəsənət Universitetindəki tələbələrimə onlayn dərs keçirdim. Hazırda isə evdəyəm, yaxınlarım, əzizlərimlə birlikdə evdə zaman keçiririk. Ümumiyyətlə, elə hesab edirəm ki, həyatı, əzizlərini sevən insanlar özlərini qorumalıdır. Bunu tək özləri üçün deyil, ailəsi, doğması üçün etməlidir. Qanun hamı üçündür. Bu virus elə bir bəladır ki, onunla birlikdə mübarizə aparmalıyıq.\n- Evdə hansı işlərlə məşğul olursunuz?\n- Sağlamlığımızı qorumaq üçün evdə qalmağa məcburuq. Bir xanımın evdə olub da darıxması mənə qəribə gəlir. Çünki hər bir xanım evinin işini görməli və xanımlıq missiyasını yerinə yetirməlidir. Evdə mütləq görməli işlər var. Ev işlərimlə bərabər, evdə sənətimlə də məşğul oluram. Əsas işim sənətimlə bağlıdır. Belə ki, bədii ədəbiyyat oxuyuram, klassiklərimizin qəzəllərinə baxıram, yeni qəzəllər seçirəm. İndiyə qədər imkan edib baxa bilmədiyim klassiklərin əsərlərini oxuyuram.\n- İsti yay günlərində bölgələrə getmək imkanınız oldumu?\n- Qaydalara əməl edib, evdə qalıram. Çox vaxt bağda oluram.\n- Sosial şəbəkələrdə virusun olmadığı və bunun bir oyun olduğunu yazanlar da az deyil. Onlara reaksiyanız necədir?\n- 5 aydır ki, bu virus bütün dünyanı cənginə alıb. Vəziyyət bura qədər gəlib çıxıbsa, bu vaxtdan sonra pandemiyanın əslində bir oyun olduğunu demək savadsızlıqdan başqa bir şey deyil. Necə yəni yoxdur? Açığı, əvvəl bu cür düşünənlərin sayı çox idi. Ancaq bu virusa elə gözümüzün önündə nə qədər tanınan, sənət adamları yoluxdular. Onların mətbuatda çıxan xəbərlərini, açıqlamalarını oxuyuruq. Tanınan insanları keçdim, artıq qohum-əqrəbalarımız belə koronavirusa yoluxur. Gərək elə sizin də başınıza gələ? Axı bununla zarafat eləmək olmaz. Elə bir adam yoxdur ki, onun ümumi nəslində bu virusa yoluxan olmasın. Onu necə danmaq olar? Burdan vətəndaşlarımıza müraciət edirəm ki, sevdikləriniz naminə özünüzü qoruyun. Heç kimə yox, elə əzizlərinizə görə. Çünki biz bu ölkənin vətəndaşlarıyıq və bu dövlətə lazımıq. Dövlətin qoyduğu qanunlara əməl etmək lazımdır. Bu qanunlar bizim sağlamlığımız üçündür. Hər nə qədər yorulsanız da, hövsələniz daralsa da, bu qanunlardan kənara çıxmaq lazım deyil. Hər şey insanın özündən asılıdır. Biz uşaq deyilik. Hər birimizin ağlı, zəkası var. Qoyulan qadağalar bizdən ötrüdür. Əslində, şükür etməliyik ki, bu yöndə zamanında düzgün addımlar atıldı. Yoluxma və ölüm sayları məhz bu səbəbdən bizdə daha az oldu. Digər ölkələrə baxanda, bizdə virusla mübarizədə vəziyyət xeyli yaxşıdır. Getdikcə yoluxanların sayı azalır. Dövlətimiz sağ olsun ki, hər birimizin yanındadır. Hər birimiz onlar üçün qiymətliyik. Sağ olsun, həkimlərimiz, polislərimiz gecə-gündüz bizim üçün çalışırlar. Burdan bu isti yay günlərində cəbhə xəttində bizi qoruyan əsgərlərimizə də təşəkkür edirəm. Tovuz hadisələrində mərd-mərdanə dayandılar, canlarından keçdilər. Belə vəziyyətdə biz də dövlətimizin yanında olmalıyıq. Bizdən başqa heç nə tələb olunmur, sadəcə özümüzü qoruyaq və qaydalara əməl edək.\n- Səkinə xanım ev şəraitində səsini, formasını necə qoruyur?\n- Elə əvvəlki qaydada. Bilirəm ki, mənə soyuq olmaz. Məsələn, o qədər də çimərlik həvəskarı deyiləm, amma suyun dərəcəsi lazımi dərəcədə deyilsə, mən o suya girmərəm. Dondurmadan, duzlu yeməklərdən kənar gəzirəm. Özümü, səsimi qorumaq üçün hər şeyə fikir verirəm. Xanəndəlik sənətində özünə baxmaq da bir tərbiyə istəyir. Gərək o tərbiyəyə uyğunlaşıb, özünü tərbiyələndirəsən ki, sənə nə olar, nə olmaz. 40 il bundan qabaq mən bu rejimə özümü öyrəşdirmişəm. Ona görə də sənətim də, səsim də məni yarı yolda qoymur. Sən səsinə qulluq edirsən, qayğısına qalırsan, səs də sənin yanında olur, qayğına qalır. Bizə bu istedadı Allah verib. O da özümüzə görə verilməyib, bu, bizə xalq üçün verilib. Xalqın yolunda bunu sərf etməli, onun dəyərini özümüz bilməliyik. Heç kim onu bizim üçün qorumayacaq, qayğısına qalmayacaq.\n- Bu gün Səkinə xanım niyə mətbuatda, efirdə çox az görünür? Bəzən efirlərdə ziyalı ekspert sözünə ehtiyac duyulur.\n- İndi siz mənim fikirlərimi soruşursunuz və mən də sizinlə düşüncələrimi paylaşıram. Ancaq efirə dəvət alıb, kimlərinsə haqqında fikir söyləmək heç zaman mənlik olmayıb və bundan sonra da olmayacaq. İnsanların düşüncələri fərqlidir. Mənim fikirlərimi kimin necə qəbul edəcəyi bilinmir. Uzun müddətdir ki, sənətdəyəm, bu illər ərzində sənətimlə özümə hörmət qazanmışam. Sənətlə özünə hörmət qazanmaq da, onu saxlamaq da çətin məsələdir. Mən bunu illərlə ona görə yığmamışam ki, kiməsə bir məsləhət verim, o da mənə kobud cavab qaytarsın və düzgün başa düşülməsin. İstəmərəm, sənətimə və hörmətimə bir xələl gəlsin. İndi müasir dövrdür, insanlar hər şeydən xəbərdardır. Sosial şəbəkələr vasitəsi ilə bilmədiklərindən xəbərdar olurlar. Nəyisə öyrənmək istəyirlərsə, internet vaisitəsi ilə əldə edirlər. Kiməsə nəsə məsləhət etməkdən çəkinirəm. Çünki başqasına nəyisə deyəndə, düzgün qəbul etmirlər.\n- Belə çıxır ki, Səkinə xanım ancaq yaxınlarına məsləhət verir?\n- İnandığım, güvəndiyim insanlara sözümü deyirəm. Bu gün mənim də çevrəmdəki insanların vəziyyəti əla deyil. Bacardığım qədər onlara maddi-mənəvi dəstək oluram, qayğısına qalıram. Bilirəm ki, heç bir sözümdən inciməzlər, məni eşidərlər. İndi elə bir zəmanədir ki, insan öz övladına söz deyə bilmir. Belə olduğu halda, başqa birinə söz desən, sənə başqa cavab qaytara bilər. Mən hər zaman belə şeyləri gözləmişəm.\n- Sizcə, pandemiyanı əsas götürərək, 2020-ci ili mədəniyyət üçün itirilmiş il hesab etmək olarmı?\n- Pandemiya dönəmidir, bu dönəmdə mədəniyyət nə itirəcək ki? Şükürlər olsun ki, mədəniyyətimiz bu gün belə məqamda da dünyaya səviyyəli şəkildə təbliğ olunur. Nəinki mədəniyyət, digər sahələrdə də Azərbaycan hazırda dünyada tanınan bir ölkədir. Koronavirusa görə bütün dünyada durğunluq yaranıb. Yəni, bu vəziyyət hamıda var, tək bizdə deyil. Yaşadığımız bu hadisələr müvəqqəti çətinlikdir. Belə bir misal var: "Palaza bürün, elnən sürün". Biz də hazırda o durumdayıq. 5 aydır evdəyik və özümüzü qoruyuruq. Belə olduğu halda, biz nə itiririk ki? Yenə də istedadlı gənclərimiz var. Onlar da pandemiyadan sonra işlərinə davam edəcəklər. Bilirsiniz ki, iki ildən bir Muğam müsabiqəsi keçirilir. Uzun illərdir ki, istedadlı xanəndələri seçib müsabiqəyə gətiririk. Onlar var olduqca, biz musiqimiz heç nə itirmir. Yenə də gözəl dövranımız olacaq. Onlar elə öz sənətləri ilə tanınacaq, biz də əvvəlki kimi işimizə, sənətimizə davam edəcəyik. Yenə beynəlxalq festivallara gedib, müsabiqələrdə ölkəmizi təbliğ edəcəyik. Bu, müvəqqəti çətinlikdir. Əgər indi evdə oturmuşuqsa, bu o demək deyil ki, indiyə qədər heç nə olmayıb və mədəniyyətimiz tənəzzülə uğrayır.


Saçların parlaq olmasını təmin etmək » Qadınla.Com - Qadınlar Birİncidir!\nTarix: 13-04-2014, 01:00\nRəndələnmiş yaşıl qoz qabıqları, pazı yarpaqları ilə birlikdə yarım saat müddətlə suda qaynadılır. Süzülərək əldə edilən mayeyə, şampun konsistensiyasına gələnə qədər yumurta sarısı əlavə edilərək limon suyu ilə çırpılar. Müalicə müddətin tərəfindən, hazırlanan bu şampun ilə saçlar yatmadan əvvəl yuyulur. Maska 2\nBadam yağına, şampun konsistensiyasına gələnə qədər yumurta sarısı əlavə edilərək limon suyu ilə çırpılar. Hazırlanan şampun ilə saçlar günaşırı yuyulur. Maska 3\nSinameki bitkisinin kökləri suda yarım saat müddətlə qaynadılır. Sıxılaraq əldə edilən mayeyə, şampun konsistensiyasına gələnə qədər yumurta ağı əlavə edilərək küncüt yağı ilə çırpılar. Hazırlanan şampunla saçlar tez-tez yuyulur.


2021 yeni yoluxma faktı qeydə alınıb, virusa yoluxanlardan 776 nəfər sağalıb.\nBu məlumatı aprelin 4-də Nazirlər Kabineti yanında Operativ Qərargah yayıb.Qurumdan verilən məlumata görə, COVID-19 üçün götürülən analiz nümunələri müsbət çıxan 29 nəfər də vəfat edib:\n“Azərbaycanda indiyədək ümumilikdə 270 735 nəfər koronavirus infeksiyasına yoluxub. Onlardan 241 646 nəfər sağalıb, 3 677 nəfər vəfat edib, aktiv xəstə sayı 25 412 nəfərdir”\nQərargahdan açıqlamaya görə, son sutka ərzində yeni yoluxma hallarının müəyyənləşdirilməsi ilə əlaqədar ölkədə 12 210 , hazırkı dövrədək isə ümumilikdə 2 928 955 test aparılıb.\n2019-cu ilin sonlarında dünyada yeni koronavirus aşkar edilib. 2020-ci il martın 11-də Dünya Səhiyyə Təşkilatı koronavirusu pandemiya elan edib. Dünyada sürətlə yayılan bu virusdan indiyə qədər 2,8 milyondan çox şəxsin vəfat etdiyi açıqlanıb.


“Sabah” qəzeti üzr yazısı yaydı – Mevlut Tezel: “Dəli olmalıyam ki…” – Yenicag.Az\n“Sabah” qəzeti üzr yazısı yaydı – Mevlut Tezel: “Dəli olmalıyam ki…”\nMevlut Tezel, qalmaqal, qarabag, Sabah, yazı\nYenicag.az xəbər verir ki, yazı elə ötən gecə “Sabah”ın internet portalından silinsə də, bu gün sözügedən yazar özü sosial şəbəkə vasitəsilə Azərbaycan xalqından buna görə üzr istəyib. Artıq haqqında bəhs etdiyimiz nəşr də sözügedən məsələ ilə bağlı mövqeyini açıqlayıb. Mövzu ilə bağlı dərc olunan son yazıda qeyd olunur ki, M.Tezelin ötən gün qələmə aldığı bəzi cümlələr sosial şəbəkələrdə yanlış anlaşılıb. Yazar özü isə “Bizim Azərbaycan və Qarabağ sevgimizi kimsə sorgu-sual edə bilməz” deyib.\n“Qarabağ”ın “Atletiko” ilə ev oyununda bəzi tərəfdarların klubun adını yazaraq şəffaf fayla qoyduğunu gördükdə, onların bu təvazökar addımına dair zarafatyana bir yazı yazmağa çalışdım. Amma sosial şəbəkələrdə böyük hücuma məruz qaldım. Bəziləri təşkilatlanmış şəkildə hərəkət etdi: erməni, FETÖ-çü olduğumu və s. yazdılar. Mənə və ailəmə edilən təhqirləri isə burada yazmağa tərbiyəm icazə vermir. Yazdığım yazı ortadadır. Mən yazıdakı “əzik” bənzətməsini də tribunalarda böyük örnəklərini görməyə alışdığımız “koreografi”lər arasında müqayisə aparmaq üçün işlətdim. Yazıda qətiyyən Azərbaycan xalqını və “Qarabağ” tərəfdarlarını təhqir edəcək bir ifadə yoxdur. Qarabağ Azərbaycan xalqı ilə nə alıb verə bilmədiyim ola bilər ki? Azərbaycan xalqına və Qarabağdakı haqlı mücadiləsinə sonsuz hörmət və dəstək göstərən bir qəzetdə çalışıram. “Qarabağ” azarkeşlərini təhqir etməyim üçün mənim dəli olmağım lazımdır!”


ilham-eliyev-baxsin-belke-bize-yazigi-geldi-istanbula-kocen-naxcivanlilar - Meydan.TV\nTarix: 27 İyun 2019\nİstanbulun Gaziosmanpaşa rayonunun Qara dəniz küçəsi və “500 evlər” səmtində hər 10 nəfərdən 4-ü azərbaycanlıdır deyirlər. Onlar iş dalınca bura gəliblər. Gələnlərin əksəriyyəti naxçıvanlıdır.\nAzərbaycanlılar burada əsasən tikiş fabriklərində və inşaat sektorunda işləyirlər. Onlar minimum əmək haqqından da aşağı maaş alırlar. Türkiyədə minimum əmək haqqı 2 min lirə, yəni 590 manatdır, azərbaycanlılar isə burada 1000-1200 lirə maaş alırlar.\nOnlar Türkiyədə işləmək üçün hər ay viza almalıdırlar. Amma bu o qədər də asan deyil. Deyirlər, qazanclarının yarısını sənədlər üçün getdikləri yollara tökürlər. İcazə alınmayanda bir ayın cəriməsi 330 lirədir, 97 manat.\nBurada yaşayış icazəsi olmadan yaşayan azərbaycanlılar da var. Onlar heç bir sosial xidmətlərdən istifadə edə bilmirlər. Uşaqları təhsil ala bilmir, əmək müqaviləsi olmadan işləyirlər, tibbi müayinədən də keçə bilmirlər.\nMətanət Hüseynova 3 oğlu və onların ailəsi ilə birlikdə 17 ildir Naxçıvandan Türkiyəyə köçüb. Burada zirzəmidə yaşayır. Yaşadığı yerə şükr edir ki, heç olmasa onun evinin nəfəsliyi var, evinə günəş girir. Deyir, elə yerlər var, pəncərəsiz, gün işığı olmadan yaşayır yerliləri. Bu ev üçün o 850 lirə ödəyir, təxminən 250 manat.\nAzərbaycanlılar burada da yaxşı yaşamırlar. Amma heç olmasa, gündəlik çörəklərinin olduğunu deyirlər. Əgər ölkədə iş olsa, geri qayıdacaqlarını düşünürlər.\nqısa linklər: http://mtv.re/eg693n


Pediatriya İnstitutunun 90 illik yubileyi qeyd edildi » Tibbqazeti.az\nPediatriya İnstitutunun 90 illik yubileyi qeyd edildi\nK.Fərəcova adına Elmi Tədqiqat Pediatriya İnstitutunun (ETPİ) 90 illik yubileyinə həsr olunmuş elmi-praktik konfrans keçirildi.\nTədbirdə çıxış edən Səhiyyə Nazirliyinin Tibbi yardımın təşkili şöbəsinin müdiri Gülmirzə Poladov 90 illik yubiley münasibəti ilə tibb ocağının əməkdaşlarını təbrik etdi. Son illər Prezident İlham Əliyevin uğurlu siyasəti nəticəsində sosial sahədə ciddi uğurlar qazanıldığını, Azərbaycan səhiyyəsinin daha da inkişaf etdiyini diqqətə çatdıran natiq böyük miqdarda dövlət vəsaitinin ayrılması hesabına 600-ə qədər tibb müəssisəsinin tikildiyini, əsaslı təmir edildiyini, ən yeni avadanlıqlarla təchiz olunduğunu və bu gün müasir standartlar səviyyəsində fəaliyyət göstərdiyini dedi. G.Poladov dövlət proqramları üzrə həyata keçirilən tədbirlərdən də danışdı, bu proqramlar çərçivəsində insanların 12 xəstəlik üzrə pulsuz tibbi yardım, ləvazimat və dərmanlarla əhatə olunduğunu söylədi. Səhiyyə sahəsində aparılan islahatların Elmi Tədqiqat Pediatriya İnstitutundan da yan keçmədiyini, əsaslı təmir və təchiz edilən bu tibb ocağında əhaliyə yüksək səviyyədə tibbi xidmət göstərildiyini vurğulayan şöbə müdiri sonda səhiyyə müəssisəsinin kollektivin təbrik etdi, onun hər bir üzvünə, bütünlükdə, ölkə pediatrlarına və neonatoloqlarına bu önəmli tarixi gündə cansağlığı və uğurlar arzuladı.\nETPİ-nun direktoru, professor Nəsib Quliyev Azərbaycanda ilk yaradılmış şəfa ocaqlarından olan bu qocaman tibb müəssisəsinin bir əsrə yaxın vaxt ərzində ana və uşaqların sağlamlığının qorunması kimi mühüm və nəcib işə şərəf və ləyaqətlə xidmət etdiyini dedi. Pediatriya İnstitutunun 90 il ərzində keçdiyi tarixi yol və ayrı-ayrı dövrlərdə inkişafı haqqında ətraflı məruzə edən professor N.Quliyev ölkəmizin dövlət müstəqilliyinin bərpa edilməsindən sonra İnstitutun inkişafında xüsusi mərhələnin başlandığını da vurğuladı: “1993-cü ildə ümummilli lider Heydər Əliyevin hakimiyyətə qayıdışı xalqımızın taleyində dönüş nöqtəsi oldu. Çox qısa zamanda bütün sahələr kimi, ölkə səhiyyəsinin də ağır böhrandan çıxarılması və inkişafı strategiyası müəyyənləşdi. Müstəqil Dövlətlər Birliyinə daxil olan ölkələrdən ilk olaraq məhz Azərbaycan uşaqlar arasında geniş yayılmış yoluxucu xəstəliklərin qarşısının alınması və müalicəsi məqsədilə Avropadan kredit əldə etməklə, külli miqdarda vaksin preparatları, spesifik zərdablar, dərman və tibb ləvazimatları aldı. Tezliklə bu öz müsbət nəticələrini verməyə başladı. Bir-birinin ardınca poliomielit, malyariya, qızılca kimi təhlükəli yoluxucu xəstəliklərin uşaqlar arasında epidemiyalarının qarşısı alındı. 1997-ci ildə qəbul olunmuş “Əhalinin sağlamlığının qorunması haqqında” Qanunda ana və uşaqların mühafizəsi məsələlərinə xüsusi diqqət ayrıldı. Ümumdünya Səhiyyə Təşkilatının (ÜST) qərarı ilə Azərbaycan “Poliomielitdən azad ölkə” statusunu qazandı”.\nN.Quliyev əsası ümummilli lider Heydər Əliyev tərəfindən qoyulmuş səhiyyə strategiyasının bu gün Prezident İlham Əliyev tərəfindən uğurla davam etdirildiyini bildirdi: “Dövlət başçısının xüsusi Fərmanı ilə 2003-cü ilin noyabrında “Azərbaycanda sosial-iqtisadi inkişafın sürətləndirilməsi tədbirləri haqqında” Dövlət Proqramı qəbul edildi. 2004-cü ildə “Körpələrin və erkən yaşlı uşaqların qidalanması haqqında” Qanun qüvvəyə mindi.\n2005-2006-cı illərdə dövlət başçısının xeyir-duası ilə Səhiyyə Nazirliyində çoxsaylı dövlət proqramları işlənib hazırlandı ki, bunların da xeyli qismi ana və uşaqların sağlamlığının mühafizəsi məsələlərinə həsr olunmuşdu. 2006-cı ildə Səhiyyə Naziliyinin qərarı ilə ana və uşaqların sağlamlığının qorunması işi səhiyyənin prioriteti kimi qəbul olundu. 2006-2010-cu illəri əhatə edən “Ana və uşaqların sağlamlığının qorunması haqqında” Dövlət Proqramının reallaşması nəticəsində yeddi regionda – Bakı, Gəncə, Naxçıvan, Sabirabad, Lənkəran, Quba və Şəkidə perinatal mərkəzlər yaradıldı. Bu dövlət proqramı çərçivəsində yenidoğulanlardan başlayaraq uşaqlara elektron sağlamlıq kartlarının (“bioloji pasportların”) verilməsi hazırda uğurla davam etdirilir.\nƏn vacib dövlət proqramlarından biri olan yoluxucu xəstəliklərin immunoprofilaktikasına dair proqram üzrə hazırda uşaqlar, inkişaf etmiş ölkələrdə olduğu kimi, 11 yoluxucu xəstəliyə qarşı (“B” virus hepatiti, vərəm, poliomielit, difteriya, tetanus, göy öskürək, pnevmoniya, B hemofil infeksiyası, qızılca, məxmərək və parotit) dövlət vəsaiti hesabına peyvənd olunurlar. İmmunoprofilaktika ilə bağlı Səhiyyə Nazirliyində həyata keçirilən ardıcıl və səmərəli işin nəticəsidir ki, bu gün ölkəmizdə təbii çiçəyin, poliomielitin, difteriyanın qarşısı tam alınıb. 2005-ci ildən “Qızılca və məxmərəyin eliminasiyası” Avropa proqramına daxil olan ölkəmiz bu sahədə də böyük nailiyyətlər əldə edib, 2015-ci ildə bu xəstəliklərin eliminasiyasına nail olaraq, 53 Avropa ölkəsi arasında birinci onluğa düşüb.\nOnu da qeyd edək ki, ölkə Prezidentinin xüsusi Sərəncamı ilə 2009-cu il Azərbaycanda “Uşaq ili” elan edildi. Dövlət tərəfindən uşaqların sağlamlığının qorunması istiqamətində görülən işlərin məntiqi yekunu kimi, 2013-cü ildə dövlət başçısının təşəbbüsü ilə Milli Məclis tərəfindən “Uşaqların icbari dispanserizasiyası haqqında” Qanun qəbul olundu”.\nN.Quliyev Heydər Əliyev Fondunun da ölkəmizdə ana və uşaqların sağlamlığının mühafizəsi sahəsində xidmətlərindən danışdı. Azərbaycanın Birinci vitse-prezidenti, Heydər Əliyev Fondunun Prezidenti, UNESCO-nun və İSESCO-nun xos məramlı səfiri, ölkənin birinci xanımı Mehriban Əliyevanın bu sahəyə göstərdiyi diqqət və qayğı nəticəsində çox sayda ambulator-poliklinik və stasionar tibb müəssisələrinin təmir və bərpa olunduğunu, müasir tibb avadanlıqları ilə təchiz edildiyini bildirdi: “Regionda analoqu olmayan Talassemiya Mərkəzinin yaradılması məhz bu Fondun adı ilə bağlıdır. Heydər Əliyev Fondunun bu istiqamətdə həyata keçirdiyi işlər ÜST tərəfindən yüksək qiymətləndirilib və Azərbaycan tarixində ilk dəfə Mehriban xanım Əliyeva ana və uşaqların mühafizəsi işində müstəsna xidmətlərinə görə “Qızıl ulduz” mükafatına layiq görülüb”.\n2006-cı ildən etibarən Səhiyyə Nazirliyi tərəfindən ardıcıl surətdə həyata keçirilən tədbirlər, dövlət proqramları üzrə görülən işlər nəticəsində uşaqlarda rast gəlinən irsi qan xəstəliklərinin, xroniki böyrək çatışmazlığının, şəkərli diabetin diaqnostikası, müalicə və profilaktikası istiqamətində də çox işlər görüldüyünü, uğurlar əldə edildiyini deyən natiq qeyd etdi ki, uşaqlara tibbi xidmət göstərən ambulator-poliklinik və xüsulilə də stasionar müəssisələrdə profilləşmə aparılmaqla bərabər, uşaq onkologiyası, hematologiyası, onkohematologiyası, kardiologiyası, kardiocərrahiyyəsi, nevrologiyası, neyrocərrahiyyəsi, oftalmologiyası, uronefrologiyası, yenidoğulanların və erkən yaşlı uşaqların cərrahiyyəsi və sair stasionar xidmət sahələri ya yeni yaradılıb, yaxud da yenidən qurularaq müasir səviyyədə bərpa olunub, ən yeni tibbi avadanlıqlarla təchiz edilib”.\nİnstitutun direktoru bildirdi ki, bu gün körpə və ana ölümü göstəriciləri BMT-də və ÜST-də qəbul edilən, ana və uşaqların sağlamlığının vəziyyətini, rifahını, cəmiyyətdə onlara göstərilən diqqət və qayğını, həmçinin hər bir dövlətin inkişaf səviyyəsini xarakterizə edən vacib meyarlar hesab olunur və Minilliyin İnkişaf Məqsədləri sırasında yer alır. O, müstəqillik illərində Azərbaycanda bu sahədə də böyük irəliləyişə nail olunduğunu diqqətə çatdırdı: “Əgər 1993-cü ildə ölkəmizdə körpə ölümü hər min nəfər diri doğulan uşağa 29,5 promille idisə, 2016-cı ilin yekunlarına görə bu göstərici üç dəfəyə qədər azalaraq 10,2 promille olub. Onu da qeyd edək ki, ölkəmizdə 2015-ci ildən diridoğulmanın yeni meyarları tətbiq olunur. Ana ölümü 1994-cü ildə hər yüz min nəfər diri doğulana 43,8 olmuşdusa, 2016-cı ildə bu göstərici 13,8 təşkil edib. Bu sahədə böyük uğurlar əldə olunsa da, əsas məqsəd həmin göstəriciləri inkişaf etmiş ölkələrdə olan səviyyəyə qədər azaltmaqdır”.\nSonda N.Quliyev Elmi Tədqiqat Pediatriya İnstitutunda yaradılmış gözəl şəraitə görə kollektiv adından Prezident İlham Əliyevə, Birinci vitse-prezident Mehriban xanım Əliyevaya, səhiyyə naziri Oqtay Şirəliyevə dərin təşəkkürünü bildirdi, İnstitutunun kollektivinin bundan sonra da uşaqların sağlamlığının qorunması üçün var qüvvəsi ilə çalışacağını vurğuladı.\nAzərbaycan Tibb Universitetinin rektoru, professor Gəray Gəraybəyli, Türkiyə Respublikası Pediatrlar Birliyinin baş katibi, professor Ənvər Həsənoğlu, Rusiya Federasiyası Milli Elmi-Praktik Uşaq Sağlamlığı Mərkəzinin direktor müavini, Avropa Pediatrlar Assosiasiyasının prezidenti, akademik Leyla Namazova-Baranova, Milli Məclisin səhiyyə komitəsinin sədr müavini Musa Quliyev də ETPİ-nun 90 illiyi münasibətilə təbriklərini çatdırdılar, əməkdaşlara uğurlar arzuladılar.\nDaha sonra Pediatriya İnstitutunun fəaliyyəti haqqında videoçarx nümayiş olundu.\nİkigünlük konfrans pediatr və neonatoloqların “Uşaqlarda anadangəlmə ürək qüsurları”, “Uşaq inkişafının erkən qiymətləndirilməsi”, “Yenidoğulanlarda nekrotik enterokolitin klinikası, erkən diaqnostikası və müalicəsinə müasir baxışlar”, “Yenidoğulanlarda parenteral qidalanma”, “Yenidoğulanlarda respirator distres sindrom, erkən diaqnostikası, surfaktant müalicəsi” və s. mövzularda çıxışları ilə öz işini davam etdirib.шаблоны для dle 11.2


“Yer kürəsi: atmosferi və okeanlarıyla, mürəkkəb biosferiylə, uyğun şəkildə oksidləşdirilmiş qabığıyla, zəngin silisium yataqlarıyla, çökmə və ya maqmatik süxurlarıyla, zəngin buzlaqları, səhraları, meşələri, tundraları, otlaq sahələri, şirin sulu gölləri, kömür və neft yataqları, vulkanları, heyvanları, bitkiləri, maqnit sahəsi, okean dibi relyefi və hərəkətli maqmasıyla... heyrətləndirəcək dərəcədə mürəkkəb sistemdir”. (Amerikalı geoloq C. Levis (J. S. Lewis) )\nƏgər Günəş sistemində bir səyahətə çıxsanız olduqca qəribə bir mənzərə ilə qarşılaşarsınız. Səyahətə sistemin ən kənarından başladığınızı fərz edək. İlk qarşılaşacağınız cırtdan planet Pluton olacaq. Bu kiçik göy cismi, olduqca "soyuq" bir yerdir. Təxminən -238 dərəcə C qədər!.. Bu dondurucu soyuqluqdakı planetin çox nazik atmosferi var. Lakin bu atmosfer sadəcə eliptik bir orbitə sahib olan planetin Günəşə yaxın olduğu dövrlərdə qaz halında olur. Digər vaxtlarda isə buz kütləsinə çevrilir. Bir sözlə, Pluton ölü bir buz kütləsidir.\nGünəş sisteminin mərkəzinə bir qədər də irəlilədiyiniz vaxt Neptunla qarşılaşarsınız. Bu planet də olduqca "soyuq"dur: Səth temperaturu -218 dərəcə C-dir. Hidrogen, helium və metan qazlarından ibarət atmosferi insan üçün zəhərlidir. Üstəlik, planetin səthində sürəti saatda 2000 km-ə çatan qorxunc fırtınalar əsir.\nMərkəzə doğru bir qədər də irəlilədiyiniz vaxt, Urana çatarsınız. Uran özündə böyük miqdarda qaya və buz ehtiva edən bir "qaz planet"dir. Atmosfer temperaturu -214 dərəcəC-dir. Hidrogen, helium və metan tərkibli atmosferi həyat üçün qətiyyən əlverişli deyil.\nSəfərə davam etdiyiniz vaxt Saturna çatarsınız. Günəş sisteminin bu ikinci böyük planeti ətrafındakı halqalarıyla tanınır. Bu halqalar qaz, buz və toz parçalarından ibarətdir. Əsil qəribə olan Saturnun quruluşudur. Planet tam mənasıyla bir qaz planetidir, kütləsinin 75%-ni hidrogen, 25%-i isə heliumdan ibarətdir. Sıxlığı suyun sıxlığından belə azdır. Bundan ötrü də, əgər Saturna bir kosmik gəmi endirmək istəsəniz, onu üzə bilən "şişmə qayıq" kimi dizayn etməli olarsınız. Temperatur bu planetdə də çox aşağıdır: -178 dərəcə C.\nBir qədər daha irəlilədiyiniz vaxt Günəş sisteminin ən böyük planeti olan Yupiterə çatarsınız. Kütləsi yerin 318 misli olan Yupiter də qaz planetidir. Yupiter planetinin atmosferi, səthi və daxili quruluşu arasında fərqləndirmə etmək çətin olduğundan "atmosfer temperaturu" anlayışından istifadə etmək də, eyni dərəcədə çətindir. Lakin planetin atmosferi hesab edilə biləcək üst hissələrindəki temperatur -143 dərəcə C-dir. Yupiterin üzərində olan böyük qırmızı ləkənin varlığı, təxminən 300 ildir ki, yerdəki müşahidəçilərə məlumdur. Bu qırmızı ləkənin içinə iki yer kürəsi sığacaq qədər böyük bir fırtınadan başqa bir şey olmadığı isə dövrümüzdə məlum olmuşdur. Bir sözlə, Yupiter üzərində heç bir quru parçası olmayan, sümüyə işləyən bir soyuğun hökm sürdüyü, yüzlərlə il davam edən böyük fırtınaların yaşandığı, maqnit sahəsi vasitəsilə hər canlını dərhal öldürəcək ürpərdici bir planetdir. Yupiterdən sonra Mars gəlir. Marsın atmosferi böyük miqdarda karbon qazı ehtiva edən zəhərli qarışıqdır. Planetdə qətiyyən su yoxdur. Səthində böyük meteoritlərin toqquşmasından meydana gələn nəhəng kraterlər diqqət çəkir. Çox güclü küləklər və aylarla davam edən qum fırtınaları hökm sürür. Temperatur -53 dərəcə C-yə yaxındır. Barəsində edilən bütün fərziyyələrə baxmayaraq, Mars ölü planetdir.\nMarsdan sonra qarşımıza çıxan mavi planeti, yəni yer kürəsini hələlik bir kənara qoyaq. Növbəti olaraq gedəcəyimiz planet Veneradır. Venerada daha əvvəl rast gəldiyimiz dondurucu soyuqların əksinə, qızmar istilik hökm sürür. Temperatur səthdə təxminən 450 dərəcə C-yə qədər çatır. Bu, qurğuşunu belə əritməyə kifayət edəcək bir temperaturdur. Veneranın digər bir xüsusiyyəti isə sıx karbon qazı təbəqəsindən ibarət ağır atmosferidir. Atmosfer təzyiqi, səthdə 90 atmosferə çatır. Bu, dünyada dənizin 1 km dərinliyindəki təzyiqə bərabər təzyiqdir. Həmçinin Veneranın atmosferində kilometrlərlə qalınlığa malik sulfat turşusu təbəqələri var. Buna görə də, planetə həmişə məhvedici turşulu yağışlar yağır. Cəhənnəmi xatırladan belə bir mühitdə heç bir canlı yaşaya bilməz.\nHələ də Günəşə doğru irəliləməyə davam etsəniz sistemin ən başındakı Merkuri planetinə çatarsınız. Merkurinin ən qəribə xüsusiyyəti, öz ətrafında görünməmiş dərəcədə yavaş fırlanmasıdır. Öz ətrafındakı fırlanma sürəti demək olar ki, Günəşin ətrafında fırlanma sürəti qədər yavaşdır. Belə ki, Merkuri Günəş ətrafında iki dəfə fırlandıqda öz ətrafında yalnız üç dəfə fırlanmış olar. Yəni iki ili üç gününə bərabərdir. Gecə ilə gündüzün bu qədər uzun davam etməsi, planetin bir üzünü qızartdığı halda, o biri üzünü dondurar. Bundan ötrü də, gecə ilə gündüz arasındakı temperatur fərqi təxminən 1000 dərəcə C-yə çatar. Əlbəttə ki, belə bir mühit heç bir canlının sağ qalmasına imkan verməz.\n"Adaptasiya" yanılmasına qarşı bir xüsus\nBu başlıqda üzərində yaşadığımız Yer planetinin həyat üçün xüsusi olaraq yaradıldığını və bütün xüsusiyyətlərinin bu məqsəd əsasında təşkil olunduğunu araşdıracağıq. Lakin bundan əvvəl mövzunun doğru şəkildə aydınlaşması üçün xatırlatma etməkdə fayda var. Bu xatırlatma xüsusilə təkamül nəzəriyyəsini elmi həqiqət zənn etməyə alışmış və "adaptasiya" anlayışına qəti şəkildə inanan insanlar üçündür.\nAdaptasiya "uyğunlaşmaq" deməkdir. Bütün canlıların ortaq bir əcdaddan təsadüflərlə törədiklərini müdafiə edən təkamül nəzəriyyəsi isə adaptasiya anlayışından tez-tez istifadə edir. Təkamülçülər canlıların yaşadıqları mühitlərə uyğunlaşa-uyğunlaşa sonunda yepyeni canlı növlərinə çevrildiklərini iddia edirlər. Bu iddianın əsassızlığını, canlıların təbii mühit şərtlərinə uyğunlaşma mexanizmlərinin sadəcə müəyyən sərhədlər çərçivəsində gerçəkləşdiyini və əsla bir növü başqa bir növə çevirə bilməyəcəyini başqa çalışmalarımızda nəzərdən keçirmişdik55 (baxın: Təkamül yanılması başlığı). Əslində, adaptasiya ilə təkamül keçirmə anlayışı Lamark dövründəki primitiv elm anlayışından qalmışdır və çoxdan elmi kəşflər tərəfindən rədd edilmişdir.\nLakin elmi təməli olmamasına baxmayaraq, adaptasiya fikri əksər insana təsir edir. Xüsusilə də burada bəhs edəcəyimiz mövzu baxımından. Bu insanlar özlərinə yer kürəsinin həyat üçün xüsusi yaradılmış bir planet olduğu deyildikdə dərhal: "bu cür bir planetin şəraitində belə bir həyat meydana gəlibsə başqa planetlərdə başqa cür həyatlar meydana gələ bilər" düşüncəsinə qapılırlar. Məsələn, yer kürəsində bizim kimi insanlar yaşadığı bir vaxtda, Pluton kimi bir planet üzərində isə -238 dərəcə C dərəcədə tərləyən, oksigen əvəzinə heliumla tənəffüs edən və ya su əvəzinə sulfat turşusu içən kiçik yaşıl insanların yaşaya biləcəyini düşünürlər. Hollivud studiyalarında çəkilən və bu xəyali kiçik yaşıl insanları əks etdirən bəzi elmi-fantastik filmlər də, bu insanların xəyal güclərini artıqlamasıyla bəsləyir.\nHalbuki bu xəyal gücünün altında cəhalət yatır. Necə ki, biologiya və biokimya haqqında məlumat sahibi olan təkamülçülər bu cür fantaziyaları müdafiə etməzlər. Çünki həyatın yalnız müəyyən elementlər və müəyyən şərtlər təmin edildiyi təqdirdə mövcud ola biləcəyini çox yaxşı bilirlər. Kiçik yaşıl insanlar nağılını müdafiə edənlər demək olar ki, həmişə təkamül anlayışına kor-koranə inanan, lakin biologiya və biokimya haqqında elə də bir şey bilməyən və bu məlumatsızlığın verdiyi cəsarətlə uydurma ssenarilər yaradan insanlardır.\nBundan ötrü də, bəhs olunan adaptasiya yanılmasını ortadan qaldırmaq üçün bunu qeyd edək: həyat yalnız müəyyən elementlər və müəyyən şərtlər təmin edildiyi təqdirdə mövcud ola bilər. Elmi həqiqəti olan yeganə həyat modeli "karbon əsaslı bir həyat"dır və elm adamları kainatın heç bir nöqtəsində başqa cür bir fiziki həyatın ola bilməyəcəyi nəticəsinə gəliblər.\nKarbon dövri cədvəldə altıncı elementdir. Bu atom yer kürəsindəki həyatın təməlidir, çünki bütün əsas üzvi molekullar (amin turşuları, zülallar, nuklein turşuları kimi) karbon atomunun bəzi digər atomlarla müxtəlif formalarda birləşməsiylə meydana gələr. Karbon, hidrogen, oksigen və azot kimi digər atomlarla birləşərək bədənimizdəki milyonlarla fərqli zülal növünü meydana gətirər. Karbonu əvəz edə biləcək hər hansı element yoxdur, çünki sonrakı hissələrdə araşdıracağımız kimi, başqa heç bir element karbon kimi sonsuz növdə rabitə yaratma xüsusiyyətinə sahib deyil.\nDolayısilə kainatdakı hər hansı bir planetdə həyat meydana gələcəksə, bu mütləq "karbon əsaslı" bir həyat olmalıdır.\nKarbon əsaslı həyatın isə bəzi dəyişməz qanunları vardır. Məsələn, karbon əsaslı üzvi birləşmələr (misal üçün zülallar) yalnız müəyyən temperatur intervalında meydana gələ bilərlər. 120 dərəcə C-dən yüksək temperaturda parçalanmağa, -20 dərəcə C-dən aşağı temperaturda isə donmağa başlayarlar. Yalnız temperatur deyil, işıq, cazibə, atmosfer tərkibi, maqnit qüvvəsi kimi amillər də karbon əsaslı həyatın yaranmasına imkan vermək üçün, çox kiçik və bəzi məlum hüdudlar çərçivəsində olmalıdırlar. Yer kürəsi məhz bu olduqca kiçik və müəyyən çərçivədəki hüdudlara malikdir. Əgər bu hüdudların kənarına çıxılsa, məsələn, yer kürəsinin səth temperatu 120 dərəcə C-ni keçsə, artıq yer kürəsində həyat ola bilməz.\nBuna görə də, nə yer kürəsinin, nə də digər bir planetin üzərində -238 dərəcə C-də tərləyən, oksigen əvəzinə heliumla tənəffüs edən və ya su əvəzinə sulfat turşusu içən kiçik yaşıl insanların yaşaması qeyri-mümkündür. Həyat, ancaq çox özünəməxsus və müəyyən şərtlərin yerinə yetirildiyi bir mühitdə meydana gələ bilər. Digər bir sözlə canlılar ancaq özləri üçün xüsusi olaraq yaradılmış bir məkanda yaşaya bilərlər.\nYer kürəsi Allahın həyatın mövcud olması üçün yaratdığı xüsusi məkandır.\nBunlardan biri Yerin Günəşə olan uzaqlığıdır. Əlbəttə ki, Yer Günəşə Venera qədər yaxın və ya Yupiter qədər uzaq olsaydı yaşamağa imkan verəcək temperatur səviyyəsinə sahib ola bilməzdi. Karbon əsaslı üzvi molekullar, bir qədər əvvəl ifadə etdiyimiz kimi, 120 dərəcə C ilə -20 dərəcə C arasında tərəddüd edən temperatur intervalında meydana gələ bilər. Günəş sistemində bu temperatur səviyyəsinə sahib olan yeganə planet isə Yer kürəsidir.\nBütün kainat nəzərə alındıqda isə həyat üçün lazım olan bu temperatur intervalının, əslində, əldə olunması çox çətin interval olduğunu görərik. Çünki kainatdakı temperatur göstəriciləri ən isti ulduzlardakı milyardlarla dərəcəlik böyük temperatur göstəricilərindən "mütləq sıfır" nöqtəsi olan -273,15 dərəcə C-yə qədər olan temperatur intervalında dəyişə bilir. Bu çox böyük temperatur intervalında karbon əsaslı həyatın yaranmasına imkan verən temperatur intervalı isə çox kiçik intervalda yerləşir. Lakin Yer kürəsi, tam bu temperatur intervalına malikdir.\nAmerikalı geoloqlar Frank Press və Raymond Siver də Yer səthinin temperaturuna diqqət çəkirlər. Bildirdiklərinə görə: "həyat yalnız çox məhdud temperatur intervalında mövcud ola bilər... Eləcə də, bu temperatur intervalı Günəşin temperaturu ilə mütləq sıfır temperaturu arasında ola biləcək temperaturların təxminən 1%-lik hissəsini təşkil edir. Yer kürəsinin temperaturu, tam bu kiçik intervaldadır".\nMəsələn, Yerin xəyali oxunun orbit müstəvisinə olan 23dərəcə 27′-lik meyilliyi qütblərlə ekvator arasında hava təbəqəsinin əmələ gəlməsinə maneə törədəcək normadan artıq istilik yaranmasının qarşısını alar. Əgər bu meyillik olmasaydı, qütblərlə ekvator arasındakı temperatur fərqi olduqca artacaq və yaşana biləcək hava təbəqəsinin yaranması qeyri-mümkün olacaqdı.\nYerin öz ətrafında yüksək fırlanma sürəti də temperaturun balanslı şəkildə paylanmasına kömək edir. Yer yalnız 24 saatlıq müddətdə öz ətrafında fırlanır və bu sayədə gecələr və gündüzlər qısa davam edir. Qısa davam etdikləri üçün də gecə ilə gündüz arasındakı temperatur fərqi çox azdır. Bu tarazlığın əhəmiyyəti bir günü bir ildən daha uzun davam edən və buna görə gecə-gündüz arasındakı temperatur fərqi 1000 dərəcə C-yə çatan Merkuri ilə müqayisə edildikdə görülə bilər.\nYerin relyef formaları da temperaturun balanslı şəkildə paylanmasına kömək edir. Ekvatorla qütblər arasında təxminən 100 dərəcə C-lik temperatur fərqi var. Əgər belə bir temperatur fərqi elə də kələ-kötür olmayan bir səthdə yaransaydı, sürəti saatda 1000 km-ə çatan fırtınalar yer səthini alt-üst edərdi. Halbuki yer səthi, temperatur fərqindən ötrü yarana biləcək güclü küləklərinin qarşısını alacaq kələ-kötürlüklərlə təchiz olunub. Bu kələ-kötürlüklər, misal üçün, Alp-Himalay dağ qurşağı, Çində Himalay dağlarıyla başlayıb, Anadoluda Tavr (Toros) dağları ilə davam edərək Avropada Alp dağlarına qədər uzanır və qərbdə Atlantik okeanına, şərqdə isə Sakit okeana qədər gedib çıxır. Okeanlarda isə ekvator üzərində yaranan yüksək temperatur suyun istiliyi mütənasib şəkildə paylaması sayəsində şimala və cənuba doğru ötürülər.\nXeyr! Yer kürəsinin xüsusiyyətlərini araşdırdığımızda, üzərində yaşadığımız bu planetin tam lazımi böyüklükdə olduğunu görərik. Amerikalı geoloqlar Frank Press və Raymond Siver Yer kürəsinin bu cəhətdən "uyğunluğu" haqqında bu məlumatları verirlər:\n“Yer kürəsinin böyüklüyü tam lazımi həddədir. Əgər daha kiçik olsaydı, cazibə qüvvəsi çox zəifləyəcək və atmosferi öz ətrafında tutub saxlaya bilməyəcəkdi, daha böyük oduğu halda, bu dəfə də cazibə qüvvəsi çox güclənəcək və bəzi zəhərli qazları da tutub saxlayaraq atmosferi öldürücü hala gətirəcəkdi...”.\nYerin kütləsi ilə yanaşı, daxili quruluşu da həyat üçün xüsusi quruluşa malikdir. Bu daxili quruluşdakı təbəqələr sayəsində Yer müəyyən maqnit sahəsinə malikdir və bu maqnit sahəsi həyatın qorunub saxlanması üçün çox əhəmiyyətlidir. Press və Siver bu mövzunu belə açıqlayırlar:\n“Yer kürəsinin nüvəsi isə çox böyük həssaslıqla tarazlanmış və radioaktivlik vasitəsilə qidalanan istilik mühərrikidir... Əgər bu mühərrik daha yavaş işləsəydi qitələr indiki strukturlarına sahib olmazdılar... Dəmir heç vaxt əriməz və mərkəzdəki maye nüvəyə enməzdi və beləliklə də, Yerin maqnit sahəsi heç vaxt əmələ gəlməzdi... Əgər Yer kürəsinin daha çox radioaktiv yanacağı olsaydı və dolayısilə daha sürətli istilik mühərrikinə sahib olsaydı, vulkanik buludlar Günəşi örtəcək qədər qalın olar, atmosfer həddən artıq dərəcədə sıxlaşar və Yer səthi də demək olar ki, hər gün vulkanik partlayışlar və zəlzələlərlə sarsılardı”.\nDigər bir sözlə, səmada, Qurandakı: "göyü mühafizə olunan bir tavan etdik. Onlar isə oradakı dəlillərimizdən üz çevirirlər" (Ənbiya surəsi, 32) ayəsiylə bildirildiyi kimi həyatın davam edə bilməsi üçün qurulmuş özünəməxsus qoruyucu qalxan var.\nƏvvəlki səhifələrdə də toxunduğumuz kimi, elmi-fantastik filmlər bəzən insanları yanlış istiqamətləndirirlər. Bunun bir nümunəsi bu filmlərdə tez-tez rast gəlinən "asan atmosfer uyğunluğu"dur. Kosmik gəmi ilə uzaq bir planetə yaxınlaşan insanlar planetə enmədən əvvəl atmosferinin tənəffüs üçün əlverişli olub-olmadığına baxarlar. Çox vaxt da, tənəffüs üçün əlverişli bir atmosfer çıxar. Bu ssenarilər bəşər oğlunun asanlıqla və təsadüfən əlverişli atmosferlər tapa biləcəyi təəssüratını vermək məqsədini daşıyır. Halbuki Yer kürəsinin atmosferi, həyat üçün zəruri olan olduqca xüsusi şərtləri bir yerə toplayaraq yaradılmış fövqəladə qarışıqdır.\n“Atmosferimiz, tərkibində daha çox oksigen saxlaya bilər və buna baxmayaraq, həyatın mövcud olmasına imkan verərdimi? Xeyr! Oksigen çox reaktiv bir elementdir. Hal-hazırda atmosferdə olan oksigenin miqdarı, yəni 21%, həyatın təhlükəsizliyi üçün keçilməməli hüdudların tam ideal nöqtəsindədir. 21%-lik göstəricinin üzərinə əlavə olunan hər 1%-lik oksigen miqdarı bir ildırımın meşə yanğını başlatma ehtimalını 70% artırar”.\n“Oksigenin miqdarı 25%-dən artıq olsaydı hal-hazırda istifadə olunan bitki mənşəli qidaların çox az hissəsi, bütün tropik meşələri və arktika tundralarını yox edəcək nəhəng yanğınlardan qoruna bilərdi... Atmosferdəki hazırkı oksigen miqdarı, təhlükənin və faydanın çox yaxşı şəkildə tarazlandığı səviyyədədir”.\nAtmosferdəki oksigen miqdarının sabit qalması da, mükəmməl bir "geri çevrilmə" sistemi sayəsində baş verər. Heyvanlar həmişə oksigendən istifadə edər və özləri üçün zəhərli karbon qazı buraxarlar. Bitkilər isə bu əməliyyatın tam əksini həyata keçirər və karbon qazını həyat mənbəyi olan oksigenə çevirərək həyatın davam etməsini təmin edərlər. Hər gün bitkilər tərəfindən milyardlarla ton oksigen bu yolla istehsal edilərək atmosferə buraxılar.\nƏgər bu iki canlı qrupu yəni bitkilər və heyvanlar eyni reaksiyanı gerçəkləşdirsəydilər Yer kürəsi çox qısa müddətdə yaşanılmaz bir planetə çevrilərdi. Məsələn, həm heyvanlar, həm də bitkilər oksigen meydana gətirsəydilər atmosfer qısa müddətdə "yanıcı" xüsusiyyət qazanar və ən kiçik bir qığılcım nəhəng yanğınlar törədərdi. Sonunda isə Yer kürəsi nəhəng "balon partlayışı" nəticəsində yanaraq qovrulardı. Eləcə də, həm bitkilər, həm də heyvanlar karbon qazı meydana gətirsəydilər, bu dəfə də, atmosferdəki oksigen sürətlə tükənər və bir müddət sonra canlılar nəfəs almalarına baxmayaraq, "boğularaq" kütləvi halda ölməyə üz tutardılar.\nLakin canlılar arasındakı tarazlıq elə mükəmməl yaradılmışdır ki, atmosferdəki oksigen miqdarı həmişə canlılar arasında ən ideal miqdarda olaraq, Lavlokun ifadəsiylə: "təhlükənin və faydanın çox yaxşı şəkildə tarazlandığı səviyyədə" qalır.\nHəyatımızın hər dəqiqəsində nəfəs alarıq. Həmişə ciyərlərimizə hava çəkər və tezliklə həmin havanı geri verərik. Bunu o qədər çox edərik ki, "normal" bir əməliyyat olduğunu düşünərik. Halbuki, əslində, nəfəs almaq çox mürəkkəb əməliyyatdır.\nHal-hazırda bu yazını oxuya bilməyiniz gözünüzün torlu qişa təbəqəsindəki milyonlarla hüceyrənin fasiləsiz şəkildə oksigenlə qidalanması sayəsində mümkün olur. Əgər qanınızdakı oksigen miqdarı azalsa "gözünüz qaralar". Bunun kimi, bədəndəki bütün əzələlərin, bu əzələləri təşkil edən hüceyrələrin hamısı karbon birləşmələrini "yandıraraq", yəni oksigenlə reaksiyaya daxil edərək enerji əldə edər. Bu enerji əldə edildikdə isə ortaya bədəndən kənarlaşdırılmalı olan karbon çıxar.\nHavanın təzyiqi 760 mm civə sütunudur. Sıxlığı, dəniz səviyyəsində hər litrdə təxminən bir qrama yaxındır. Dəniz səthindəki qatılıq isə suyun əlli misli qədər çoxdur. Əhəmiyyətsiz rəqəm hesab edə biləcəyimiz bu qiymətlər, əslində, həyatımız üçün çox kritikdir. Çünki, "tənəffüs edən canlıların mövcud ola bilməsi üçün, atmosferin ümumi xarakteristik xüsusiyyətləri (sıxlığı, axıcılığı, təzyiqi və s.) hazırkı qiymətlərə xeyli yaxın olmalıdır".\nAğciyərlərimiz nəfəs alarkən "hava müqaviməti" adlı qüvvəyə qarşı enerjidən istifadə edərlər. Hava müqaviməti havanın hərəkətə qarşı göstərdiyi durğunluq meylidir. Lakin bu müqavimət atmosferin xüsusiyyətləri sayəsində çox zəifdir və ağciyərlərimiz asanlıqla havanı içəri çəkib çölə buraxa bilərlər. Bu müqavimətin bir qədər artması isə ciyərlərimizin çətinlik çəkməyə başlamasına səbəb olacaq. Buradakı məntiqi bir misalla izah etmək olar: bir şprisin iynəsindən su çəkmək asandır, lakin eyni iynə ilə bal çəkmək olduqca çətindir. Çünki bal sudan daha az axıcılığa və daha böyük sıxlığa malikdir.\nMəhz atmosferin sıxlıq, axıcılıq, təzyiq kimi meyarları bir qədər dəyişsə, nəfəs almaq bizim üçün bir şprislə bal çəkmək kimi çətinləşəcək. Bu vəziyyət qarşısında: "o zaman şprisin iynəsi qalınlaşa bilər" deyə düşünmək, yəni ağciyər kanallarının genişləndirilməsini məsləhət görmək isə yanlışdır. Çünki bu zaman ağciyərlərin hava ilə təmas edən sahəsi çox kiçilər və ağciyərlər bədən üçün lazımi oksigeni ala biləcək quruluşa sahib olmaz. Yəni havanın sıxlıq, axıcılıq, təzyiq kimi meyarlarının mütləq müəyyən intervalda olması şərtdir və bu gün tənəffüs etdiyimiz havanın sahib olduğu qiymətlər, tam da bu kiçik interval daxilindədir.\nMaykl Denton bu mövzu barədə bunları söyləyir:\n“Əgər havanın sıxlığı və ya durğunluğu bir qədər artıq olsaydı hava müqaviməti çox yüksələcək və tənəffüs edən bir canlı üçün, ehtiyac duyduğu oksigen miqdarını təmin edəcək bir tənəffüs sistemi dizayn etmək qeyri-mümkün olacaqdı... Mümkün atmosfer təzyiqləri ilə mümkün oksigen miqdarlarını müqayisə edərək, "həyat üçün əlverişli" bir ədədi qiymət axtardığımız vaxt, çox məhdud bir intervalla qarşılaşarıq. Həyat üçün lazım olan bir çox şərtin bu kiçik intervalda yerinə yetməsi (eləcə də, atmosferin də bu intervalda olması), əlbəttə ki, çox fövqəladə uyğunlaşmadır”.\nAtmosferin ədədi qiymətləri yalnız bizim tənəffüsümüz üçün deyil mavi planetin "mavi" kimi qalması üçün də əhəmiyyətlidir. Əgər atmosfer təzyiqi hazırkı qiymətindən beşdə bir qədər belə azalsa, dənizlərdəki buxarlanma miqdarı çox yüksələcək və atmosferdə çox yüksək səviyyəyə çatacaq su buxarı bütün Yer kürəsi üzərində "parnik effekti" yaradaraq planetin temperaturunu həddən artıq yüksəldəcək. Əgər atmosfer təzyiqi hazırkı qiymətindən bir qat daha artıq olsa, bu dəfə, atmosferdəki su buxarı miqdarı böyük ölçüdə azalacaq və quru səthinin demək olar ki, hamısı səhralaşacaq.\nÜzərində yaşadığımız mavi planet isə Allah tərəfindən bizim həyatımız üçün xüsusi olaraq nizamlanmış və Quranda bildirildiyi kimi, Yer insan üçün "döşənmişdir" (Naziat surəsi, 30). Allahın Yeri insan üçün yaratdığını bildirən bəzi digər ayələr isə belədir:\nBuraya qədər qeyd etdiklərimiz Yer kürəsindəki həyat üçün lazımi tarazlıqların yalnız bir hissəsidir. Yer kürəsini araşdırdığımız vaxt, demək olar ki, bitməyəcəkmiş kimi görünən olduqca uzun "həyat üçün lazımi tarazlıqlar" siyahısını yarada bilərik. Məsələn, Amerikalı astronom Hyu Ross Yerin həyat üçün əlverişliliyi ilə əlaqədar bəzi maddələri belə sadalayır:\nƏgər daha az olsaydı: okeanların dibindəki qidalar suya qarışmaz və bu da okeanlar və dənizlərdəki həyata, dolayısilə dünyadakı bütün canlılara mənfi təsir edərdi.\nSizin yaradılışınız çətindir, yoxsa göyün? Allah onu qurdu, onun qübbəsini yüksəltdi və ona müəyyən nizam verdi, gecəsini qaranlıq edib, səhərini də nurlandırdı. Sonra yeri döşəyib, onda su və otlaq yaratdı, dağları da yerə bərkitdi. Bunlar sizin və heyvanlarınızın faydalanmasından ötrüdür.